2016 spalis

|  |  |  |  |
| --- | --- | --- | --- |
|  |  |  |  |

UAB „Domantonių paukštynas“

|  |  |  |  |
| --- | --- | --- | --- |
|  |  |  |  |

BROILERIŲ AUGINIMAS MUIŽELĖNŲ K., ALOVĖS SEN., ALYTAUS R.

INFORMACIJA ATRANKAI DĖL POVEIKIO APLINKAI VERTINIMO



Adresas UAB "COWI Lietuva"  
Ukmergės g. 369A  
LT-12142 Vilnius

Tel +370-5-2107610

Faks +370-5-2124777

www cowi.lt

Projekto Nr. 4020167689

Dokumento Nr. 1

Varianto Nr. 1

Rengė Julita Komkienė

Tikrino Jurgita Murauskienė

Patvirtino Jurgita Murauskienė

|  |  |  |  |
| --- | --- | --- | --- |
|  |  |  |  |

2016 spalis

|  |  |  |  |
| --- | --- | --- | --- |
|  |  |  |  |

UAB „Domantonių paukštynas“

|  |  |  |  |
| --- | --- | --- | --- |
|  |  |  |  |

BROILERIŲ AUGINIMAS MUIŽELĖNŲ K., ALOVĖS SEN., ALYTAUS R.

INFORMACIJA ATRANKAI DĖL POVEIKIO APLINKAI VERTINIMO

Turinys

ĮVADAS 5

I Informacija apie planuojamos ūkinės veiklos organizatorių (užsakovą) 6

1 Planuojamos ūkinės veiklos organizatoriaus (užsakovo) kontaktiniai duomenys 6

2 Poveikio aplinkai vertinimo dokumento rengėjo kontaktiniai duomenys 6

II Planuojamos ūkinės veiklos aprašymas 7

3 Planuojamos ūkinės veiklos pavadinimas 7

4 Planuojamos ūkinės veiklos fizinės charakteristikos 8

5 Planuojamos ūkinės veiklos pobūdis, technologijos ir pajėgumas 9

6 Žaliavų, cheminių medžiagų ir preparatų (mišinių) naudojimas 16

7 Gamtos išteklių naudojimas ir regeneracinis pajėgumas 17

8 Energijos išteklių naudojimas 18

9 Pavojingų, nepavojingų ir radioaktyviųjų atliekų susidarymas 18

10 Nuotekų susidarymas, preliminarus jų kiekis, jų tvarkymas 20

11 Cheminės taršos susidarymas ir jos prevencija 22

12 Fizikinės taršos susidarymas ir jos prevencija 26

13 Biologinės taršos susidarymas ir jos prevencija 26

14 Planuojamos ūkinės veiklos pažeidžiamumo rizika dėl ekstremaliųjų įvykių ir situacijų 27

15 Planuojamos ūkinės veiklos rizika žmonių sveikatai 27

16 Planuojamos ūkinės veiklos sąveika su kita ūkine veikla 28

17 Veiklos vykdymo terminai ir eiliškumas, numatomas eksploatacijos laikas 28

III Planuojamos ūkinės veiklos vieta 29

18 Planuojamos ūkinės veiklos vieta 29

19 Teritorijų planavimo sprendiniai 30

20 Informacija apie eksploatuojamus ir išžvalgytus žemės gelmių telkinių išteklius 32

21 Informacija apie kraštovaizdį, gamtinį karkasą, vietovės reljefą 34

22 Informacija apie saugomas teritorijas 36

23 Informacija apie biotopus 38

24 Informacija apie jautrias aplinkos apsaugos požiūriu teritorijas 39

25 Informacija apie teritorijos taršą praeityje 39

26 Informacija apie tankiai apgyvendintas teritorijas ir atstumą iki jų 41

27 Informacija apie vietovėje esančias nekilnojamąsias kultūros vertybes 41

IV Galimo poveikio aplinkai rūšis ir apibūdinimas 43

28 Galimas reikšmingas poveikis aplinkos veiksniams 43

29 Galimas reikšmingas poveikis 28 punkte nurodytų veiksnių sąveikai 45

30 Galimas reikšmingas poveikis 28 punkte nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų įvykių ir (arba) ekstremaliųjų situacijų (nelaimių) 45

31 Galimas reikšmingas tarpvalstybinis poveikis 45

32 Planuojamos ūkinės veiklos charakteristikos ir (arba) priemonės, kurių numatoma imtis siekiant išvengti bet kokio reikšmingo neigiamo poveikio arba užkirsti jam kelią 45

Nuorodos 47

1. Grafiniai priedai 49

2. Dokumentai 50

3. Aplinkos oro teršalų, kvapo ir triukšmo lygio sklaidos skaičiavimai 51

4. Vandens vartojimo kiekio, susidarysiančių srutų, paviršinių nuotekų ir mėšlo kiekių skaičiavimai 52

# 

# ĮVADAS

*Planuojama ūkinė veikla – UAB "Domantonių paukštynas", esančios adresu Muiželėnų k., Alovės sen., Alytaus r., vykdomos ūkinės veiklos išplėtimas, padidinant paukštidėse vienu metu leistiną auginti broilerių skaičių nuo 250 000 vnt. iki 302 000 vnt. bei tuo pačiu padidinant metinį paukštyno pajėgumą nuo 1 500 000 vnt. iki 1 963 000 vnt. broilerių (toliau tekste – PŪV).*

*Šiuo metu UAB "Domantonių paukštynas" ūkinė veikla vykdoma atsižvelgiant į 2009 m. gruodžio 24 d. LR AM Alytaus RAAD išduotą taršos integruotos prevencijos ir kontrolės leidimą Nr. AR-3(I), kuriuo leidžiama vienu metu auginti 187 000 broilerių, t. y. 1 122 000 broilerių per metus Muiželėnų k., Alovės sen., Alytaus r. sav.*

*2012 m. atlikto PAV pagrindu LR AM Alytaus RAAD 2012 m. spalio 12 d. priimė sprendimą Nr. (5)-V2-1624 "Dėl UAB "Domantonių paukštynas" Muiželėnų k., Alytaus r. eksploatuojamų paukštidžių ploto ir pajėgumo padidinimo galimybių", leidžiantį pasirinktoje vietoje vienu metu auginti 250 000 broilerių, t. y. 1 500 000 broilerių per metus.*

*UAB "Domantonių paukštynas" planuojama ūkinė veikla įrašyta į LR Planuojamos ūkinės veiklos poveikio aplinkai vertinimo įstatymo 2 priedo 14 punktą (Planuojamos ūkinės veiklos, kurios poveikis aplinkai privalo būti vertinamas, rūšių sąrašą ar į Planuojamos ūkinės veiklos, kuriai turi būti atliekama atranka dėl poveikio aplinkai vertinimo, rūšių sąrašą įrašytos planuojamos ūkinės veiklos keitimas ar išplėtimas, įskaitant esamų statinių rekonstravimą, gamybos proceso ir technologinės įrangos modernizavimą ar keitimą, gamybos būdo, produkcijos kiekio (masto) ar rūšies pakeitimą, naujų technologijų įdiegimą ir kitus pakeitimus, galinčius daryti neigiamą poveikį aplinkai, išskyrus 1 priedo 10 punkte nurodytus atvejus), todėl šiai planuojamai ūkinei veiklai turi būti atlikta atranka dėl poveikio aplinkai vertinimo.*

*Informacija atrankai parengta vadovaujantis Planuojamos ūkinės veiklos atrankos metodiniais nurodymais, kitais šią sritį reguliuojančiais teisės aktais bei norminiais dokumentais.*

# I Informacija apie planuojamos ūkinės veiklos organizatorių (užsakovą)

## 1 Planuojamos ūkinės veiklos organizatoriaus (užsakovo) kontaktiniai duomenys

Įmonės pavadinimas: UAB "Domantonių paukštynas"

Adresas: Muiželėnų k., LT-64104 Alytaus r.

Telefonas: +370 315 42433, +370 687 51463

El. paštas: [l.baublys@kggroup.eu](mailto:l.baublys@kggroup.eu)

## 2 Poveikio aplinkai vertinimo dokumento rengėjo kontaktiniai duomenys

Vardas, pavardė: Julita Komkienė, aplinkosaugos specialistė

Įmonės pavadinimas: UAB "COWI Lietuva"

Adresas: Ukmergės g. 369A, LT-12142 Vilnius

Telefonas: +370 5 210 7610, +370 671 41862

El. paštas: [info@cowi.lt](mailto:info@cowi.lt) , [jusi@cowi.lt](mailto:jusi@cowi.lt)

# II Planuojamos ūkinės veiklos aprašymas

## 3 Planuojamos ūkinės veiklos pavadinimas

Planuojama ūkinė veikla – UAB "Domantonių paukštynas", esančios adresu Muiželėnų k., Alovės sen., Alytaus r., vykdomos ūkinės veiklos išplėtimas, padidinant paukštidėse vienu metu leistiną auginti broilerių skaičių nuo 250 000 vnt. iki 302 000 vnt. bei tuo pačiu padidinant metinį paukštyno pajėgumą nuo 1 500 000 vnt. iki 1 963 000 vnt. broilerių – įrašyta į LR Planuojamos ūkinės veiklos poveikio aplinkai vertinimo įstatymo 2 priedo 14 punktą "Į Planuojamos ūkinės veiklos, kurios poveikis aplinkai privalo būti vertinamas, rūšių sąrašą ar į Planuojamos ūkinės veiklos, kuriai turi būti atliekama atranka dėl poveikio aplinkai vertinimo, rūšių sąrašą įrašytos planuojamos ūkinės veiklos keitimas ar išplėtimas, įskaitant esamų statinių rekonstravimą, gamybos proceso ir technologinės įrangos modernizavimą ar keitimą, gamybos būdo, produkcijos kiekio (masto) ar rūšies pakeitimą, naujų technologijų įdiegimą ir kitus pakeitimus, galinčius daryti neigiamą poveikį aplinkai, išskyrus 1 priedo 10 punkte nurodytus atvejus".

Šiuo metu UAB "Domantonių paukštynas" ūkinė veikla vykdoma atsižvelgiant į 2009 m. gruodžio 24 d. LR AM Alytaus RAAD išduotą taršos integruotos prevenci-jos ir kontrolės leidimą Nr. AR-3(I), kuriuo leidžiama vienu metu auginti 187 000 broilerių, t. y. 1 122 000 broilerių per metus Muiželėnų k., Alovės sen., Alytaus r. sav.

2012 m. atlikto PAV pagrindu LR AM Alytaus RAAD 2012 m. spalio 12 d. priimė sprendimą Nr. (5)-V2-1624 "Dėl UAB "Domantonių paukštynas" Muiželėnų k., Aly-taus r. eksploatuojamų paukštidžių ploto ir pajėgumo padidinimo galimybių", lei-džiantį pasirinktoje vietoje vienu metu auginti 250 000 broilerių, t. y. 1 500 000 broilerių per metus.

## 4 Planuojamos ūkinės veiklos fizinės charakteristikos

Šiuo metu UAB „Domantoniu paukštynas“ vykdomos ūkinės veiklos teritorijoje yra administracinis pastatas, 8 paukštidės, mėšlidė, katilinė, dirbtuvės, pagalbinės patalpos bei įvairios, sklandų objekto veiklą užtikrinančios, inžinerinės komunikacijos.

UAB "Domantonių paukštynas" broilerių auginimą vykdo 8 paukštidėse. Senų paukštidžių pastatų rekonstravimas vykdomas etapais. 2006 m. buvo rekonstruotos 3 paukštidės (Nr. 3, 4 ir 7). Planuojant tolimesnę paukštidžių rekonstrukciją, buvo atliktos poveikio aplinkai vertinimo procedūros ir gautas 2012 m. spalio 12 d. Alytaus RAAD sprendimas dėl planuojamos ūkinės veiklos „Eksploatuojamų paukštidžių ploto ir auginimo skaičiaus padidinimo“ leistinumo, kuriuo 8 paukštidėse numatyta auginti 250 000 vnt. broilerių. 2015 m. buvo parengtas techninis projektas „Penkių vištidžių, mėšlidžių, stalių dirbtuvių, svarstyklių, vandens bokšto ir siurblinės griovimas, penkių vištidžių, automobilinių svarstyklių ir dezobarjero nauja statyba, mėšlidės rekonstravimas“ ir gautas statybos leidimas, kuriuo numatoma perstatyti paukštides Nr. 1, Nr. 5, Nr. 6, Nr. 8, Nr. 9.

2015 m. buvo nugriautos ir naujai perstatytos paukštidės Nr. 1 ir Nr. 5, 2016 m. planuojama perstatyti paukštidę Nr. 6, o 2017-2019 m. bus perstatytos likusios paukštidės. Pastatų plotų papildomai didinti neplanuojama, rekonstravus visas paukštides, pagal parengtą techninį projektą ir gautą statybos leidimą, bendras paukštidžių plotas sieks 16 000 m2, tačiau numatoma padidinti paukštidėse laikomų broilerių skaičių iki 302 000 vnt. Broilerių skaičius bus didinamas atsižvelgiant į tai, kad pagal geriausiai prieinamą gamybos būdą (GPGB), broilerių būrio tankumas gali siekti 8-24 vnt./m2 arba iki 39 kg gyvo svorio/m2.

Po penkių paukštidžių, mechaninių dirbtuvių, sandėlio, staliaus dirbtuvių, vandens bokšto, siurblinės, svarstyklių griovimo ir vištidžių, automobilių svarstyklių ir dezbarjero, mechaninių dirbtuvių statybos (rekonstrukcijos) darbų pagal parengtą techninį projektą MP-10-04-19-TP, planuojamos ūkinės veiklos teritorijoje numatoma eksploatuoti:

* aštuonias paukštides, kurių bendras plotas po rekonstrukcijos sieks 16 000 m2:
  + paukštidėse Nr.1, 6, 8 ir 9 laikomų broilerių kiekis – po 42 000 vnt.;
  + paukštidėje Nr.3 laikomų broilerių kiekis – 33 000 vnt.;
  + paukštidėje Nr.4 laikomų broilerių kiekis – 33 000 vnt.;
  + paukštidėje Nr.5 laikomų broilerių kiekis – 35 000 vnt.;
  + paukštidėje Nr.7 laikomų broilerių kiekis – 33 000 vnt;
* mechanines dirbtuves, plotas – 339,88 m2;
* mėšlidę, užimamas žemės plotas – 1641,64 m2;
* dezobarjerą, užimamas žemės plotas – 99,75 m2;
* automobilines svarstykles, užimamas žemės plotas – 117,74 m2;
* 15 vnt. lesalų talpyklų/bunkerių po 24,2 m3 talpos;
* administracinį pastatą, plotas – 400,69 m2;
* katilinę, kurios dviejų katilų bendras šiluminis našumas – 57,6 kW;
* du vandens gręžinius, kurių projektinis našumas 4 m3/h ir 5 m3/h;
* 4,9 m3 talpos buitinių nuotekų kaupimo rezervuarą;
* srutų kaupimo rezervuarus prie paukštidžių, 5 vnt. po 15 m3;
* srutų kaupimo rezervuarus mėšlidėje susidariusiam filtratui, 2 vnt. po 50 m3;
* kietos dangos kelius: 3741,0 m² (0,3741 ha) ir 2612,57 m² (0,2613 ha);
* kietos dangos automobilių stovėjimo aikštelę: 434,76 m²;
* kietos dangos 577,91 m² ploto aikšteles prie paukštidžių ir mėšlidės;
* vandentiekio, nuotekų, dujotiekio, elektros, ryšių inžinerinius tinklus.

## 5 Planuojamos ūkinės veiklos pobūdis, technologijos ir pajėgumas

#### Produkcija

Šiuo metu UAB "Domantonių paukštynas" leistinas pajėgumas siekia 250 000 vnt. vienu metu leistinų auginti broilerių arba 1 500 000 vnt. broilerių per metus.

Atlikus paukštidžių rekonstrukcijos darbus ir padidinus jose vienu metu auginamų broilerių kiekį, planuojama paukštidžių pajėgumą padidinti iki 302 000 vnt. broilerių, auginamų vienu metu, arba iki 1 963 000 vnt. broilerių per metus. Broileriai bus auginami aštuoniose paukštidėse (žr. 1 lentelę).

1 lentelė. Duomenys apie produkciją

| Duomenys apie produkciją, ciklų skaičių | | PAV duomenys | Planuojama situacija |
| --- | --- | --- | --- |
| Broilerių kiekis, vnt. | Paukštidė Nr. 1 | 34 000 | 42 000 |
| Paukštidė Nr. 3 | 26 000 | 33 000 |
| Paukštidė Nr. 4 | 26 000 | 33 000 |
| Paukštidė Nr. 5 | 34 000 | 35 000 |
| Paukštidė Nr. 6 | 34 000 | 42 000 |
| Paukštidė Nr. 7 | 28 000 | 33 000 |
| Paukštidė Nr. 8 | 34 000 | 42 000 |
| Paukštidė Nr. 9 | 34 000 | 42 000 |
| Iš viso vienu metu | 250 000 | 302 000 |
| Bendras per metus | 1 500 000 | 1 963 000 |
| Ciklų skaičius | | 6,0 | 6,5 |
| Ciklo trukmė, dienos (auginimas + valymas) | | 58 (40+18) | 56 (40 + 16) |

#### Technologijos ir pajėgumas

Šiuo metu UAB "Domantonių paukštynas" per metus įvykdo 6 broilerių auginimo ciklus, kurių kiekvieno trukmė yra 58 dienos. Broilerių auginimo ciklą sudaro broilerių auginimo ir profilaktinio laikotarpio bendra trukmė. Broilerių auginimo iki realizacinio svorio trukmė yra 40 dienų. Profilaktinio laikotarpio trukmė priklauso nuo paukštidės valymo ir dezinfekavimo darbų trukmės. Profilaktinis laikotarpis skaičiuojamas nuo paskutiniųjų broilerių išvežimo iš paukštidės dienos iki pirmųjų paukščių atvežimo į paukštidę dienos. Šiuo metu UAB "Domantonių paukštynas" profilaktinio laikotarpio trukmė 18 dienų, ateityje profilaktinio laikotarpio trukmę planuojama sutrumpinti iki 16 dienų. Tai planuojama pasiekti didinant darbuotojų darbo efektyvumą. Sutrumpinus profilaktinio laikotarpio trukmę, sutrumpės bendras broilerių auginimo ciklas iki 56 dienų, kas leis padidinti įgyvendinamų ciklų skaičių nuo 6 iki 6,5.

Broilerių auginimo ciklą sudaro tokie etapai:

1. Vienadienių viščiukų atvežimas į paukštides;

2. Viščiukų auginimas paukštidėse iki 40 dienų;

3. Užaugintų broilerių išvežimas į skerdimo cechą;

4. Mėšlo išvežimas iš paukštidžių;

5. Paukštidžių patalpų, įrenginių ir ventiliacinių kanalų mechaninis valymas ir plovimas, džiovinimas;

6. Šlapia patalpų ir įrenginių dezinfekcija;

7. Paukštidžių baltinimas;

10. Kraiko atvežimas ir paskleidimas paukštidėse;

11. Lesinimo ir girdymo sistemų sumontavimas;

12. Aerozolinė (dūminė) patalpų dezinfekcija;

13. Patalpų išvėdinimas ir pašildymas iki 32oC;

14. Vienadienių viščiukų atvežimas.

Kiekvienoje paukštidėje yra įrengtos lesinimo, girdymo, ventiliacijos, apšildymo ir apšvietimo sistemos. Broileriai yra laikomi, lesinami ir prižiūrimi atsižvelgiant į jų amžių, fiziologiją ir elgseną. Įmonė nuolat rūpinasi jų sveikata, lesinimu, jų laikymo ir priežiūros sąlygomis.

Ruošiantis vienadienių viščiukų priėmimui, pirmiausia į paukštides atvežamas kraikas ir paskleidžiamos jose apie 4-5 cm storio sluoksniu. Per metus aštuoniose rekonstruotose paukštidėse, auginant vienu metu 302 000 vnt. broilerių, planuojama sunaudoti apie 5 500 m3 kraiko (pjuvenos/durpės).

Broileriai auginami "pilna-tuščia" principu. Visos paukštidės užpildomos vienadieniais viščiukais ir ištuštinamos per savaitę, t. y. po 1 arba 2 paukštides per dieną. Broilerių auginimo ciklas visose paukštidėse prasideda ir baigiasi praktiškai vienu metu, t. y. visos paukštidės vienu metu būna arba pilnos, arba tuščios.

Broilerių auginimo iki realizacinio svorio trukmė - iki 40 dienų. Užauginti broileriai išvežami realizacijai. Auginimo metu kritę broileriai laikinai laikomi specialiuose konteineriuose, šaldymo kameroje (pagalbinėje patalpoje), kurioje palaikoma minusinė temperatūra ir pagal sutartį perduodami utilizavimui UAB „Rietavo veterinarinė sanitarija“. Auginant vienu metu 302 000 vnt. broilerių, per metus gali susidaryti iki 113 tonų kritusių broilerių.

Po kiekvieno broilerių auginimo ciklo, išvežus užaugintus broilerius, mėšlas paukštidėse minitraktoriumi sustumiamas į krūvas ir iš karto autokrautuvo pagalba pakraunamas į ūkininkams priklausančias transporto priemones, uždengiamas ir išvežamas laukų tręšimui. Mėšlas ūkininkams perduodamas pagal iš anksto sudarytas sutartis dėl mėšlo naudojimo laukų tręšimui ar kitokiam naudojimui. Už tolimesnį mėšlo tvarkymą yra atsakingi ūkininkai. Ūkininkams perduodamas visas paukštidėse susidarantis mėšlas, todėl įmonė nuosavų tręšiamų laukų neturi.

Išskirtiniais atvejais, kuomet vadovaujantis Mėšlo ir srutų tvarkymo aplinkosaugos reikalavimo aprašu galioja draudimas skleisti mėšlą tręšimo laukuose dėl nepalankių klimatinių sąlygų, susidaręs mėšlas išvežamas į paukštyno teritorijoje esančią atvirą mėšlidę. Mėšlidės talpa – 4050 m3. Mėšlidėje mėšlas laikomas iki kelių savaičių, dažniausiai žiemos periodu. Todėl didžiąją metų dalį mėšlidė būna tuščia. Mėšlidėje gali būti laikomas ne mažiau kaip per 6 mėnesius paukštidėse susidarantis mėšlas. Bendrai paukštidėse per metus susidarys apie 3 259 t mėšlo ir 78 m3 srutų ir mėšlo mišinio (srutų ir mėšlo mišinio bei mėšlo kiekio skaičiavimai pateikti priede 4).

Išvežus mėšlą atliekamas paukštidžių lubų, sienų, ventiliacinių angų, lesinimo įrangos, įrankių, pagalbinių patalpų sausas mechaninis valymas. Šlapia paukštidės dezinfekcija, atliekama naudojant dezinfekcines medžiagas ir aukšto slėgio vandens įrenginį. Atlikus šlapią dezinfekciją ant grindų paskleidžiamas kraikas, rūko generatoriumi atliekama aerozolinė lubų, sienų, grindų dezinfekcija. Tik 1-2 kartus per metus po šlapios dezinfekcijos ir prieš aerozolinę dezinfekciją atliekamas lubų, sienų baltinimas naudojant kalkių/vandens skiedinį. Skiedinys purškiamas aukšto slėgio įrenginiu. Per metus planuojama sunaudoti apie 4,6 t kalkių. Srutų užterštumo dezinfekcinėmis medžiagomis nebus, nes jos išgaruoja ir nenuteka į srutų rezervuarą. Per metus planuojama sunaudoti apie 1,85 tonas dezinfekcinių medžiagų. Išvėdinus patalpas, prieš atvežant viščiukus jos pašildomos iki 32 oC. Paruošiamas dezobarjeras, darbuotojų avalynė ir rūbai, kurie naudojami tik paukštidžių patalpose.

Paukščių auginimui įrengta moderni bei GPGB technologijas atitinkanti technologinė įranga.

Paukščių lesinimo sistema. Lesalai pagal poreikį į paukštyną atvežami specializuotomis transporto priemonėmis. Iš kurių pneumotransporto pagalba lesalai pakraunami į laikino saugojimo lesalų talpyklas/bunkerius, įrengtus prie paukštidžių Nr. 1, 5, 6, 8, 9 (po 3 vnt. \*24,2 m3 talpos talpyklų prie kiekvienos nurodytos paukštidės). Tokiu būdu perkraunant lesalus dulkėjimo į aplinkos orą išvengiama. Iš prie paukštidžių įrengtų lesalų talpyklų lesalai automatiškai tiekiami į lesinimo linijas. Lesalinės užpildomos praktiškai vienu metu ir nesukeliant triukšmo bei dulkių. Paukštidžių technologiniai įrengimai pasižymi minimaliu lesalų nubarstymu. Tai labai svarbu, nes išbirę pašarai nesukelia gedimo procesų ir kenksmingų dujų išsiskyrimo. Vienam broilerių auginimo ciklui, vienu metu auginant 302 000 vnt. broilerių, planuojama sunaudoti apie 820 tonų lesalų arba apie 5 330 tonų lesalų per metus.

Paukščių girdymo sistema. Paukščių girdymui naudojamas geriamos kokybės vanduo, kuris tiekiamas esamais vietiniais įmonei priklausančiais vandentiekio tinklais iš įmonei priklausančios vandenvietės. Arteziniais gręžiniais išgaunamas vanduo papildomai filtruojamas per vandens filtrus. Broilerių girdymui naudojamos nipelinės ("lašelio" principo) girdyklos, kurios pasižymi vandens sulaikymu, išvengiant vandens nutekėjimo ant kraiko. Tai įgalina kiek įmanoma sumažinti kraiko irimą ir kenksmingų dujų išsiskyrimą. Per metus, vienu metu auginant 302 000 vnt. broilerių, broilerių girdymui planuojama sunaudoti apie 26 667 m3/metus geriamos kokybės vandens.

Paukštidžių vėdinimo sistema. Paukštidžių vėdinimo sistemą sudaro stoginiai ir sieniniai ištraukimo ventiliatoriai bei šviežio oro pritekėjimo sklendės. Paukštidžių patalpose oras šalinamas iš viršutinės zonos per specialiuose šulinėliuose sumontuotus ašinius ventiliatorius, komplektuojamus su atbuliniais vožtuvais; ir per ašinius – sieninius ventiliatorius, sumontuotus paukštidžių pastatų galinėse sienose. Ventiliatoriai komplektuojami su lauko grotelėmis iš išorės ir apsauginėmis grotelėmis iš vidaus pusės. Sieniniai ventiliatoriai yra įjungiami tik šiltuoju metu laiku, kai reikalingas efektyvus paukštidės vėdinimas broilerių auginimo ciklo pabaigoje. Ventiliacijos sistema veikia automatiškai, temperatūros, prie kurių esant įsijungia galiniai ventiliatoriai užprogramuojamos atsižvelgiant į viščiukų auginimo ciklogramą. Oro padavimui išilginėse paukštidžių pastatų sienose sumontuotos oro padavimo langinės su unikaliai išlenkta, orą nukreipiančia žemyn sklende. Automatizuota sistema – langinės atidaromos su el. pavara pagal klimato kontrolės kompiuterio nurodymus. Paukštidėse Nr. 1, 6, 8, 9 veikia po 8 stoginius ir 8 sieninius ventiliatorius, paukštidėje Nr. 5 – 7 stoginiai ir 8 sieniniai ventiliatoriai, paukštidėse Nr. 3 ir 7 – po 6 stoginius ir 4 sieninius ventiliatorius, paukštidėje Nr. 4 – 7 stoginiai ir 4 sieniniai ventiliatoriai.

Paukštidžių šildymo sistema. Paukštidžių šildymo sistemą sudaro: dujotiekis, dujiniai 11,7 kW šiluminės galios šildytuvai (po 22 vnt. paukštidėse Nr. 3, 4, 7) bei 95 kW šiluminės galios šildymo raketos (po 4 vnt. paukštidėse Nr. 1, 5, 6, 8, 9). Dujiniai šildytuvai veiks vidutiniškai 5 800 val. per metus. Per metus paukštidžių šildymui numatoma sunaudoti iki 375 tūkst. Nm3/metus gamtinių dujų. Šildymo metu susidarę degimo produktai į aplinkos orą išmetami per ventiliacines sistemas. Paukštidžių ventiliacijos ir šildymo sistemos kompleksiškai valdomos kompiuterine programa. Tai leidžia maksimaliai sumažinti išmetamo oro kiekį, optimaliai reguliuoti oro judėjimo greitį ir racionaliai naudoti šilumą.

Administracinių patalpų apšildymui eksploatuojami du gamtinėmis dujomis kūrenami katilai, kurių bendras šiluminis našumas 57,6 kW. Per metus bus sudeginama apie 50 tūkst. Nm3 gamtinių dujų.

Mėšlo tvarkymas. Planuojama, kad per metus vienu metu auginant 302 000 vnt. broilerių susidarys apie 3 259 t/metus broilerių mėšlo ir 78 m3 srutų ir mėšlo mišinio (srutų ir mėšlo mišinio bei mėšlo kiekio skaičiavimai pateikti priede 4). Išvežus užaugintus broilerius, visas vieno auginimo ciklo metu paukštidėse susikaupęs mėšlas bus minitraktoriumi paukštidėse sustumiamas į krūvas ir iš karto pakraunamas į ūkininkams priklausantį transportą, uždengiamas ir išvežamas laukų tręšimui. Siekiant maksimaliai sumažinti objekte susidarančius kvapus, mėšlas ūkininkams perduodamas nedelsiant. Išskirtiniais atvejais, dėl nepalankių klimatinių sąlygų ar apribojimų mėšlui skleisti, susidaręs mėšlas išvežamas į paukštyno teritorijoje esančią atvirą 4050 m3 tūrio ir 1641,64 m2 ploto mėšlidę. Mėšlidė didžiąją metų dalį būna tuščia, tačiau, esant būtinybei (pvz. netręšimo laikotarpiu nuo lapkričio 15 d. iki balandžio 1 d., t. y. 4,5 mėn.) mėšlidės talpa bus pakankama sutalpinti susidarantį mėšlą.

Perdavus mėšlą ūkininkui, tolimesnius su mėšlo tvarkymu susijusius dokumentus rengia ir mėšlą tvarko pats ūkininkas (mėšlo pirkimo-pardavimo sutartys pridedamos Priede 2). Ūkininkai pasiima visą įmonėje susidarantį mėšlo kiekį (kaip organines trąšas), todėl įmonei nėra tikslinga turėti nuosavus tręšimui naudojamus laukų plotus. Ūkininkai mėšlą tvarkys pagal Mėšlo ir srutų tvarkymo aplinkosaugos reikalavimų apraše nurodytus reikalavimus, patvirtintus Lietuvos Respublikos ministro ir Lietuvos Respublikos žemės ūkio ministro 2011 m. rugsėjo 26 d. įsakymu Nr. D1-735/3D-700 "Dėl aplinkos ministro ir žemės ūkio ministro 2015 m. liepos 14 d. įsakymo Nr. D1-367/3D-342 "Dėl aplinkosaugos reikalavimų mėšlui ir srutoms tvarkyti aprašo patvirtinimo" pakeitimo.

Nuotekų tvarkymas. Detali informacija apie buitinių ir paviršinių nuotekų bei paukštidžių technologinių įrenginių plovimo, patalpų valymo, mėšlinų paviršių plovimo metu susidariusių srutų tvarkymą pateikiama 10 skyriuje *Nuotekų susidarymas, preliminarus jų kiekis, jų tvarkymas*.

Buitinės nuotekos bus kaupiamos 4,9 m3 talpos buitinių nuotekų rezervuare ir perduodamos tolesniam tvarkymui pagal sudarytą nuotekų tvarkymo sutartį su nuotekų transportavimo paslaugas teikiančia įmone. Planuojamas buitinių nuotekų kiekis siekia apie 20 m3/metus.

Vadovaujantis Paukštininkystės ūkių technologinio projektavimo taisyklių (ŽŪ TPT 04:2012) XV skyriaus 117 punktu, srutos, gaunamos paukštidžių Nr. 1, 5, 6, 7, 8, 9 plovimo metu bus kaupiamos nuotekų kaupimo rezervuaruose, iš kurių nuotekos bus periodiškai išvežamos, o paukštidžių Nr. 3, 4, 7 plovimo metu susidariusios srutos bus vietoje maišomos su mėšlu ir perduodamos ūkininkams arba laikomos mėšlidėje iki jų perdavimo ūkininkams. Planuojamas paukštidžių Nr. 1, 5, 6, 8, 9 plovimo metu susidarančių srutų kiekis – apie 487,5 m3/metus – tręšimo periodu perduodamos ūkininkams laukų tręšimui arba išskirtiniais atvejais išlaistomos ant sauso kraikinio mėšlo. Perdavus srutas ūkininkui, tolimesnius su srutų tvarkymu susijusius dokumentus rengia ir srutas tvarko pats ūkininkas. Paukštidžių viduje ant grindų, lubų, sienų išpurkštos tiek dezinfekcinės priemonės, tiek kalkės išdžiūsta ir nenuteka į srutų rezervuarą, todėl srutų užterštumo dezinfekcinėmis priemonėmis ir/ar kalkėmis nebus.

Paviršinės nuotekos (apie 9 966 m3/metus) nuo pastatų stogų, kurių bendras plotas apie 1,166 ha, nuteka į šalia paukštidžių esančius žalius plotus. Paviršinės (lietaus) nuotekos (apie 3 668 m3/metus), susidarančios nuo kietų dangų, nebus užterštos kenksmingomis medžiagomis. Jomis važinės techniškai tvarkingas transportas, teritorija bus aptverta ir saugoma (įrengtos vaizdo kameros, naktį yra budintis personalas), nebus transportuojamos pavojingos medžiagos. Atvežto kraiko iškrovimas, vienadienių viščiukų pakrovimas/iškrovimas, mėšlo pakrovimas į ūkininko transporto priemonę bus vykdomi paukštidėse ir prie paukštidžių vartų. Paviršinės nuotekos nuo kietų dangų nuvedamos į planuojamos ūkinės veiklos teritorijos žalius plotus, kadangi jų užterštumas (BDS7 4,6 – 11,5 mg/l, Nb 2 – 3 mg/l) neviršys Paviršinių nuotekų tvarkymo reglamente į aplinką išleidžiamos paviršinėms nuotekoms nustatyto užterštumo.

Monitoringas. Vadovaujantis Lietuvos Respublikos aplinkos ministro 2009 m. rugsėjo 16 d. įsakymu Nr. D1-546 „Dėl ūkio subjektų aplinkos monitoringo nuostatų patvirtinimo“ (toliau – Monitoringo nuostatai), UAB "Domantonių paukštynas" gamybinio komplekso mėšlidės teritorijos poveikio požeminiam bei paviršiniam vandeniui monitoringas 2016 – 2020 metams yra vykdomas pagal parengtą ir su Alytaus RAAD suderintą bei Lietuvos geologijos tarnybos patvirtintą programą.

Įvykdžius planuojamą plėtrą, įmonėje kaip ir anksčiau, bus vykdomos šios monitoringo rūšys:

* Taršos šaltinių išmetamų/išleidžiamų teršalų monitoringas:
  + Taršos šaltinių išmetamų į aplinkos orą teršalų monitoringas bus vykdomas, nes ūkinės veiklos metu yra išmetami teršalai į aplinkos orą ir šis objektas turi išduotą TIPK leidimą (monitoringo nuostatų 7.1. punktas). Planuojama ūkinė veikla atitinka TIPK taisyklių 1 Priedo veiklos rūšį – paukščių auginimą, kai yra daugiau kaip 40 000 vietų naminiams paukščiams (numatoma įrengti 302 000 vietų naminiams paukščiams (broileriams) auginti).

Kadangi iš paukštidžių į aplinkos orą išmetamą teršalų kiekį instrumentinių matavimų būdu nustatyti nėra galimybės, į aplinkos orą išmetamų teršalų kiekis yra kontroliuojamas atliekant aplinkos oro taršos šaltinių ir jų iš jų išmetamų teršalų inventorizaciją, kuri yra atnaujinama ne rečiau kaip kas penki metai arba įvykus ūkinės veiklos ar įrenginio pakeitimui.

* Poveikio aplinkos kokybei (poveikio aplinkai) monitoringas:
  + Poveikio požeminiam vandeniui monitoringas yra vykdomas (iš vieno priešgaisrinio tvenkinio (kaip hidrologinio posto) imamas mėginys ryšiumi su poveikio požeminiam vandeniui vykdymu), nes jis yra numatytas ūkinės veiklos PAV ataskaitoje, parengtoje teisės aktų nustatyta tvarka (monitoringo nuostatų 8.3.3 punktas).

Ūkio subjekto aplinkos monitoringas bus vykdomas pagal patvirtintą monitoringo programą.

#### GPGB (geriausių prieinamų gamybos būdų) įgyvendinimas

Paukštidėse yra įgyvendintos GPGB reikalavimus atitinkančios priemonės:

* paukštidžių vidaus ir įrengimų valymas po kiekvieno auginimo ciklo;
* šlapias dezinfekavimas, naudojant vandenį taupantį, aukšto slėgio plovimo įrenginį “KÄRCHER”;
* sunaudojamo vandens kiekio apskaita;
* nutekėjimų savalaikis nustatymas ir remontas;
* vykdoma naudojamų medžiagų, vandens ir energijos apskaita, susidariusių atliekų ir nuotekų apskaita;
* tinkamai planuojama veikla: visi aptarnavimo darbai, medžiagų ir atliekų atvežimo/išvežimo darbai vykdomi pagal iš anksto sudarytą darbų grafiką, siekiant optimaliai organizuoti technologinį procesą bei paskirstyti transporto srautus;
* lesinimo įrenginiai užtikrina saugų ir greitą pašaro pristatymą į lesinimo vietą. Lesalinės konstrukcija garantuoja lesalų apsaugą nuo išbarstymo ant kraiko. Lesalinės užpildomos vienu metu ir be triukšmo, todėl paukščiai išlieka ramūs;
* girdymo įrenginių konstrukcija užtikrina tolygų šviežio vandens pateikimą į girdyklas. Nipelinės girdyklos užtikrina vandens neištaškymą ant kraiko;
* vandens taupymo priemonės. Po kiekvieno paukščių auginimo ciklo, patalpos ir įrenginiai plaunami aukšto slėgio vandens plovimo įrenginiu. Srutos (plovimo vanduo) surenkamas ir išvežamas paskleidimui tręšiamuose laukuose;
* elektros energijos taupymo priemonės. Šildymo, vėdinimo, apšvietimo, girdymo ir lesinimo sistemos valdomos kompleksiškai kompiuterio pagalba. Automatinis valdymas leidžia palaikyti optimalų mikroklimatą paukštidėse, su-naudojant minimalų energijos kiekį;
* ventiliacijos sistema veikia automatiškai; temperatūros, prie kurių esant įsijungia galiniai ventiliatoriai užprogramuojamos atsižvelgiant į viščiukų auginimo ciklogramą. Automatizuota sistema – langinės atidaromos su el. pavara pagal klimato kontrolės kompiuterio nurodymus;
* kraikas paskleistas ant viso grindų ploto 4-5 cm storio sluoksniu;
* pastatų apšvietimui naudojamos dienos šviesos lempos;
* mėšlas iš paukštidžių bus šalinamas mobiliomis priemonėmis, perduodamas ūkininkams ir iš karto ūkininkų transportu išvežamas. Išskirtiniais atvejais mėšlas gali būti išvežamas į mėšlidę, laikinai saugomas ir vėliau perduodamas ūkininkams. Mėšlidės talpa bus pakankama sutalpinti ne mažiau kaip per 6 mėnesius susidarantį mėšlą.

## 6 Žaliavų, cheminių medžiagų ir preparatų (mišinių) naudojimas

#### Žaliavų, cheminių medžiagų ir preparatų (mišinių) naudojimas

Broilerių auginimo proceso metu naudojamos natūralios ir dirbtinės žaliavos.

Broilerių lesinimui naudojami lesalai atvežami autotransportu pagal poreikį ir laikomi 15 vnt. lesalų bunkeriuose/talpose, kurių kiekvienos tūris yra apie 24,2 m3.

Broilerių auginimo proceso metu naudojamas kraikas – medžio pjuvenos/durpės.

Po kiekvieno broilerių auginimo ciklo pabaigos paukštidės valomos ir dezinfekuojamos panaudojant dezinfekcines medžiagas. Dezinfekcinės medžiagos ir kalkės vietoje nebus laikomos. Šios medžiagos bus atvežamos ir iš karto naudojamos paukštidžių dezinfekcijai ir balinimui. Planuojamų naudoti dezinfekcinių medžiagų pavojingumo klasė ir kategorija:

* "INTERCID N" dezinfekavimo priemonė: pavojingumo klasė – GHS05, GHS06, GHS08, pavojingumo kategorija – H225, H301, H311, H314, H317, H319.

Planuojamos naudoti dezinfekcinės medžiagos saugos duomenų lapai pridedami priede 2.

Įmonėje esančiose dirbtuvėse atliekami remonto, šaltkalvystės darbai. Remontuojant įrenginius įmonės teritorijoje suvirinamas metalas. Suvirinimui naudojami elektrodai ANO-4.

2 lentelėje pateikiami duomenys apie technologiniame procese PAV numatytus ir planuojamus naudojamų žaliavų, chemines medžiagų ar preparatų kiekius.

2 lentelė. Duomenys apie žaliavų ir medžiagų kiekius

|  |  |  |  |
| --- | --- | --- | --- |
| Žaliavos arba medžiagos pavadinimas | Vnt. | PAV duomenys | Planuojamas sunaudojimas |
| Lesalai | t/ciklui | 660 | 820 |
| t/m | 3 960 | 5 330 |
| Dezinfekcinės priemonės paukštidžių dezinfekcijai | m3/m | 1,580 | 1,580 |
| Dezinfekcinė priemonė Intercid N | m3/m | 0,270 | 0,270 |
| Negesintos kalkės | t/m | 6,615 | 4,6\* |
| Kraikas | m3/m | 6320 | 5 500 |
| Elektrodai | Kg/m | 0,02 | 0,02 |

\* Dėl biosaugos sustiprinimo dezobarjeru ir kitomis priemonėmis, dezinfekcija kalkėmis bus atliekama rečiau

#### Radioaktyvių medžiagų naudojimas

Radioaktyviosios medžiagos nebus naudojamos ir nebus saugomos.

#### Pavojingų ir nepavojingų atliekų naudojimas

Pavojingos ir nepavojingos atliekos nebus naudojamos.

## 7 Gamtos išteklių naudojimas ir regeneracinis pajėgumas

#### Vandens naudojimas

Planuojamos ūkinės veiklos metu, t. y. auginant vienu metu 302 000 vnt. broilerių, per metus numatoma sunaudoti apie 28 255 m3 geriamos kokybės vandens. Vanduo bus naudojamas paukščių girdymui 26 667 m3/metus, paukštidžių plovimui, lesinimo ir girdymo įrangos bei kanalizacijos plovimui 1040 m3/metus, darbuotojų ūkio-buities reikmėms apie 548 m3/metus. Kadangi nagrinėjamoje vietovėje nėra viešajam tiekėjui priklausančios geriamojo vandens tiekimo infrastruktūros, vanduo bus tiekiamas iš vandenvietėje įrengtų dviejų artezinių gręžinių, kurių projektinis našumas 4 m3/h ir 5 m3/h. Vandenvietė priklauso planuojamos ūkinės veiklos organizatoriui (veiklos vykdytojui). Vandens apskaitai ant vandentiekio įvado įrengtas apskaitos mazgas su vandens skaitikliu ir vandens filtru. Periodiškai bus tvarkomi ir kalibruojami vandens tiekimo įrenginiai.

#### Žemės, dirvožemio, biologinės įvairovės naudojimas ir regeneracinis pajėgumas

Planuojamos ūkinės veiklos metu per metus numatoma sunaudoti apie 5 500 m3 kraiko (pjuvenos/durpės). Pjuvenos/durpės bus perkamos iš jomis prekiaujančių įmonių ir naudojamos paklotui (kraikui), ant kurio auginami broileriai. Atvežtos durpės iškarto bus paskleidžiamos paukštidėse (vietoje nebus laikomos). Žemės, dirvožemio, biologinės įvairovės naudojimas nenumatomas.

## 8 Energijos išteklių naudojimas

Planuojamas energijos išteklių naudojamas:

* elektros energijos – 166 MWh/metus. Elektros energija yra tiekiama iš AB „Lesto“ elektros skirstomųjų tinklų;
* dyzelino –10,150 t/metus. Dyzelinas bus naudojamas teritorijoje dirbančiam transportui. Dyzelinis kuras nebus vietoje saugomas, jis bus įsigyjamas iš tiekėjų;
* benzino – 1,0 t/metus. Benzinas bus naudojamas teritorijoje dirbančiam transportui. Benzinas nebus vietoje saugomas, jis bus įsigyjamas iš tiekėjų;
* gamtinės dujų – 375 tūkst. Nm3/metus paukštidžių šildymui ir 50 tūkst. Nm3/metus administracinių patalpų šildymui.

3 lentelėje pateikiami duomenys apie PAV nurodytus ir planuojamus naudojamų energijos išteklių kiekius.

3 lentelė. Duomenys apie naudojamus energijos išteklius

|  |  |  |  |
| --- | --- | --- | --- |
| Energijos išteklius | Vnt. | PAV duomenys | Planuojamas sunaudojimas |
| Elektros energija | MWh/m | 166 | 166 |
| Dyzelinis kuras | t/m | 10,150 | 10,150 |
| Benzinas | t/m | 1 | 1 |
| Gamtinės dujos | tūkst. Nm3/m | 643,056 | 425 |

## 9 Pavojingų, nepavojingų ir radioaktyviųjų atliekų susidarymas

Broilerių auginimo metu gali susidaryti apie 113 t/metus kritusių broilerių, kurie bus tvarkomi kaip šalutiniai gyvūniniai produktai (gyvūnų kūnai arba jų dalys, gyvūniniai produktai arba kiti iš gyvūnų gauti produktai, neskirti vartoti žmonėms, skerdyklų atliekos, kraujas, plunksnos, pūkai ir odos, gyvūnų gaišenos) pagal LR Valstybinės maisto ir veterinarijos tarnybos direktoriaus 2005 m. kovo 23 d. įsakymu Nr. B1-190 patvirtintus „Šalutinių gyvūninių produktų ir jų gaminių tvarkymo ir apskaitos reikalavimus“. Kritę broileriai bus laikinai laikomi specialiuose sandariuose konteineriuose, pagalbinėje patalpoje įrengtoje šaldymo kameroje, kurioje palaikoma minusinė temperatūra ir pagal sutartį perduodami utilizavimui UAB „Rietavo veterinarinė sanitarija“.

#### Pavojingų ir nepavojingų atliekų susidarymas

Planuojamos ūkinės veiklos metu, vienu metu auginant 302 000 vnt. broilerių, susidarys apie 6,5 t/m nepavojingų ir apie 0,09 t/m pavojingų atliekų. Visos atliekos bus tvarkomos vadovaujantis Atliekų tvarkymo taisyklių, Gyvūninių atliekų tvarkymo taisyklių, Pakuočių ir pakuočių atliekų tvarkymo taisyklių ir kitų teisės aktų, reglamentuojančių atliekų tvarkymą, reikalavimais.

Nepavojingos atliekos. Darbuotojų ūkinės-buitinės veiklos metu susidarys apie 3,0 t/metus mišrių komunalinių atliekų (atliekų kodas: 20 03 01). Taip pat susidarys 0,1 t/metus stiklo (atliekų kodas: 15 01 07) bei 0,2 t/metus popieriaus ir kartono (atliekų kodas: 15 01 01) atliekų. Ūkinės veiklos metu taip pat susidaro plastikinės pakuotės atliekos – plastikiniai bakeliai nuo dezinfekcinių medžiagų ir ploviklių. Ištuštinus plastikinę tarą, ji du kartus praplaunama, kol joje nebelieka cheminių medžiagų likučių. Praplovimui panaudoto vandens ir cheminių medžiagų likučių mišinys sunaudojamas tolesniame dezinfekavimo procese. Plastikinės pakuotės (atliekų kodas: 15 01 02) atliekų gali susidaryti iki 0,3 t/m. Atliekos bus rūšiuojamos, laikinai laikomos konteineriuose ir pagal sutartį perduodamos komunalines atliekas tvarkančiai įmonei.

Pavojingos atliekos. Panaudotos dienos šviesos lempos (atliekų kodas: 20 01 21\*), kurių susidarys apie 0,09 t/metus bus laikinai laikomos uždaroje pagalbinėje patalpoje, gamintojo pakuotėje ir perduodamos pavojingas atliekas tvarkančioms įmonėms.

4 lentelėje pateikiami duomenys apie PAV nurodytus ir planuojamus atliekų kiekius.

4 lentelė. Duomenys apie atliekų kiekius

|  |  |  |  |
| --- | --- | --- | --- |
| Pavojingumas | Atlieka | PAV nurodytas susidarymas, t/metus | Planuojamas susidarymas, t/metus |
| Nepavojingos | mišrios komunalinės atliekos | 3,0 | 3,0 |
| stiklas | 0,15 | 0,1 |
| popierius ir kartonas | 0,05 | 0,2 |
| metalo laužas | 5 | - |
| plastikas | 0,2 | 0,3 |
| Pavojingos | dienos šviesos lempos | 0,007 | 0,09 |

#### Radioaktyviųjų atliekų susidarymas

Planuojamos ūkinės veiklos radioaktyviųjų atliekų nesusidarys.

## 10 Nuotekų susidarymas, preliminarus jų kiekis, jų tvarkymas

Buitinės nuotekos. Kadangi nagrinėjamoje vietovėje nėra nei centralizuotos viešajam nuotekų tvarkytojui priklausančios, nei vietinės kitiems asmenims priklausančios nuotekų tvarkymo infrastruktūros, todėl buitinės nuotekos kaupiamos 4,9 m3 talpos buitinių nuotekų rezervuare ir perduodamos tolesniam tvarkymui pagal sudarytą nuotekų tvarkymo sutartį su nuotekų transportavimo paslaugas teikiančiais asmenimis. Nuotekų vežėjas turi teisę verstis nuotekų surinkimo ir išvežimo veikla, kuris turi nuosavybės teise ar teisėtai valdo nuotekoms transportuoti reikalingus įrenginius ir transportą (nuotekų transportavimo reikalavimai vykdomi vadovaujantis Nuotekų kaupimo rezervuarų ir septikų įrengimo, eksploatavimo ir kontrolės tvarkos apraše nustatytais reikalavimais), atitinka Atliekų tvarkymo įstatyme atliekas surenkančioms ir vežančioms įmonėms nustatytus reikalavimus. Kadangi darbuotojų skaičius įmonėje nepasikeis, planuojamas buitinių nuotekų kiekis išliks apie 20 m3/metus.

Srutos. Vadovaujantis Paukštininkystės ūkių technologinio projektavimo taisyklių (ŽŪ TPT 04:2012) XV skyriaus 117 punktu, srutos, gaunamos paukštidžių Nr. 1, 5, 6, 8, 9 technologinių įrenginių plovimo, patalpų valymo, mėšlinų paviršių plovimo metu, bus nuvedamos į prie kiekvienos paukštidės įrengtus srutų kaupimo rezervuarus (po 15 m3) ir perduodamos ūkininkams tvarkyti vadovaujantis Mėšlo ir srutų tvarkymo aplinkosaugos reikalavimų aprašo nuostatomis. Kitų paukštidžių (paukštidėse Nr. 3, 4, 7), kuriose nėra įrengta gamybinių nuotekų surinkimo sistema, susidariusios srutos tvarkomos sekančia tvarka: grindys, sienos bei lesyklos pradžioje valomos sausai, o po to plaunamos aukšto spaudimo slėgio aparatu. Plovimo trukmė – 6-8 val. Paukštidžių Nr. 3, 4, 7 plovimo nuotekos kartu su sauso mėšlo likučiais nuvedamos į paukštidžių galuose esančius pažemėjimus, susemiamos ir išvežamos į kitą paukštidę bei sumaišomos su mėšlu. Vienos paukštidės plovimo metu susidaro apie 3-4 m3 srutų ir mėšlo mišinio, kuris perduodamas ūkininkams arba laikomos mėšlidėje iki jų perdavimo ūkininkams.

Planuojamas paukštidžių Nr. 1, 5, 6, 8, 9 plovimo metu susidarančių srutų kiekis – apie 487,5 m3/metus – tręšimo periodu perduodamos ūkininkams laukų tręšimui arba išskirtiniais atvejais išlaistomos ant sauso kraikinio mėšlo. Šaltuoju metų laiku srutos išlaistomos ant mėšlidėje esančio kraikinio mėšlo, kuris būdamas 35 % drėgnumo pilnai sugeria tą srutų kiekį. Drėgnumas padidėja iki 43 %. Perdavus srutas ūkininkui, tolimesnius su srutų tvarkymu susijusius dokumentus rengia ir srutas tvarko pats ūkininkas. Vadovaujantis Paukštininkystės ūkių technologinio projektavimo taisyklių (ŽŪ TPT 04:2012) 23 lentele, srutų, susidarančių paukštidžių technologinių įrenginių plovimo, patalpų valymo, mėšlinų paviršių plovimo metu numatomas užterštumas: BDS20 – 6 900 mg/l, BDS7 – 5 700 mg/l, SM – 13 500 mg/l. Išplovus paukštides vandeniu, atliekama paukštidžių dezinfekcija. Paukštidžių viduje ant grindų, lubų, sienų išpurkštos tiek dezinfekcinės priemonės, tiek kalkės išdžiūsta ir nenuteka į srutų rezervuarą, todėl srutų užterštumo dezinfekcinėmis priemonėmis ir/ar kalkėmis nebus.

Mėšlidėje susidaręs filtratas surenkamas dvejuose po 50 m3 talpos srutų rezervuaruose ir į aplinką nepatenka. Susidaręs filtratas, kurio gali susidaryti ne daugiau 200 m3/metus, taip pat perduodamas ūkininkams tolimesniam tvarkymui.

Paviršinės nuotekos. Paviršinės nuotekos (apie 9 966 m3/metus) nuo pastatų stogų, kurių bendras plotas apie 1,166 ha, nutekės į šalia paukštidžių esančius žalius plotus.

Planuojamos ūkinės veiklos teritorijoje nebus galimai teršiamų teritorijų. Laikantis biologinės saugos reikalavimų, šioje teritorijoje nebus vykdoma jokia kita veikla, nebus laikomos atliekos, teritorija bus valoma, paukštidėse susidaręs mėšlas bus perduodamas ūkininkams.

Šalia paukštidžių eksploatuojamas "švarus" kelią, kuris nutiestas per automobilines svarstykles ir dezbarjerą. Šiuo keliu patenkama prie paukštidžių, kada keičiama paukščių auginimo vada bei papildomi pašarų bunkeriai. Šiam keliui keliami aukšti sanitariniai reikalavimai, kad nepatektų užkratas į paukštides. Šio kelio užimamas plotas – 2612,6 m2 (0,2613 ha). Taip pat teritorijoje yra "nešvarus" kelias, kuris skirtas paukščių kraiko išvežimui į mėšlidę. Šiam keliui netaikomi jokie ypatingi reikalavimai. Šiuo keliu taip pat numatoma privažiuoti gaisriniams automobiliams prie vandens telkinių, skirtų išorės gaisrų gesinimui. "Nešvaraus" kelio plotas – 3741 m2 (0,3741 ha). Taip pat paukštyno teritorijoje yra įrengta automobilių stovėjimo aikštelė – 434,8 m2 (0,0435 ha) ir kietos dangos aikštelės prie paukštidžių galų – 577,91 m2 (0,0578 ha). Bendras kietų dangų plotas – 7 366,25 m2 (0,7366 ha).

Paviršinės (lietaus) nuotekos (apie 3 668 m3/metus), susidarančios ant aukščiau įvardintų kietų dangų, nebus užterštos kenksmingomis medžiagomis. Jomis važinės techniškai tvarkingas transportas, teritorija bus aptverta ir saugoma (įrengtos vaizdo kameros, naktį yra budintis personalas), nebus transportuojamos pavojingos medžiagos. Atvežto kraiko iškrovimas, vienadienių viščiukų pakrovimas/iškrovimas, mėšlo pakrovimas į ūkininko transporto priemonę bus vykdomi paukštidėse ir prie paukštidžių vartų.

Paviršinės nuotekos nuo kietų dangų nuvedamos į planuojamos ūkinės veiklos teritorijos žalius plotus, kadangi jų užterštumas (BDS7 4,6 – 11,5 mg/l, Nb 2 – 3 mg/l) neviršys Paviršinių nuotekų tvarkymo reglamente į aplinką išleidžiamos paviršinėms nuotekoms nustatyto užterštumo.

Paviršinių nuotekų kiekis apskaičiuojamas pagal paviršių, nuo kurių jos surenka-mos, plotą ir metinį kritulių kiekį. Susidarančių nuotekų (buitinių, srutų ir paviršinių) kiekių skaičiavimai pateikti 4 priede.

## 11 Cheminės taršos susidarymas ir jos prevencija

#### Oro taršos susidarymas ir jos prevencija

2015 m. atliktos inventorizacijos duomenimis, per 2014 metus užauginus 695 895 broilerių 6 paukštidėse, į aplinkos orą buvo išmesta 23,934 t teršalų.

Planuojamos ūkinės veiklos objekte, vienu metu auginant 302 000 broilerių, į aplinkos orą planuojamos ūkinės veiklos teritorijoje teršalai išsiskirs šių technologinių procesų metu: šilumos gamybos, broilerių auginimo, išskirtiniais atvejais mėšlo laikino saugojimo, metalo suvirinimo darbų.

Paukštidėse, vienu metu auginant 302 000 broilerių, nagrinėjamoje teritorijoje planuojami aplinkos oro teršalų šaltiniai:

* 2 kaminai, per kuriuos bus išmetami gamtinių dujų deginiai iš dviejų eksploatuojamų katilų, skirtų administracinėms patalpoms apšildyti. Skaičiavimuose priimama, kad katilinės veiks 5 208 val. per metus, t. y. šaltuoju metų laiku;
* 58 stoginiai ventiliatoriai, kurie į aplinką išmes broilerių auginimo metu ir paukštidžių šildymo metu susidarančius teršalus. Skaičiavimuose priimama, kad teršalai išmetami tik broilerių auginimo paukštidėse metu, t. y. 6 396 val./metus, o paukštidžių šildymo metu – 5 800 val./metus. Ventiliatoriai paukštidžių valymo metu neveiks;
* 52 sieniniai ventiliatoriai, išdėstytų paukštidžių sienose. Skaičiavimuose priimama, kad ventiliatoriai veiks tik, kai bus reikalingas efektyvus paukštidės vėdinimas, t. y. 344 val./metus;
* mėšlidė, kurioje išskirtiniais atvejais laikinai bus saugomas mėšlas. Skaičiavimuose priimama nepalankiausia situacija, kai mėšlas bus laikinai saugomas netręšimo laikotarpiu nuo lapkričio 15 d. iki balandžio 1 d., t. y. 4,5 mėn. ir teršalai iš mėšlidės sklis 3 240 val./metus;
* suvirinimo darbų vieta. Skaičiavimuose priimama, kad teršalai iš suvirinimo vietos sklis 100 val./metus.

Planuojamos ūkinės veiklos metu numatomų išmesti į aplinkos orą amoniako, kietųjų dalelių ir lakiųjų organinių junginių teršalų, anglies monoksido, azoto oksidų kiekių skaičiavimai buvo atlikti vadovaujantis Europos aplinkos agentūros į atmosferą išmetamų teršalų apskaitos metodika (anglų kalba – EMEP/EEA air pollutant emission inventory guidebook – 2016), kuri įrašyta į aplinkos ministro 1999 m. gruodžio 13 d. įsakymu Nr. 395 „Dėl į atmosferą išmetamo teršalų kiekio apskaičiavimo metodikų sąrašo patvirtinimo ir apmokestinamų teršalų kiekio nustatymo asmenims, kurie netvarko privalomosios teršalų išmetimo į aplinką apskaitos“ patvirtintų metodikų sąrašą.

Skaičiavimams buvo naudojamas maksimaliai galimas vienu metu laikyti broilerių paukštidėse skaičius (302 000 vnt.). UAB "Domantonių paukštynas" ūkinės veiklos metu į aplinkos orą išsiskirs apie 55,89 t teršalų per metus, iš kurių:

* šilumos gamybos metu iš eksploatuojamos katilinės – 0,049 t/m anglies monoksido, 0,124 t/m azoto oksidų, 0,039 t/m lakiųjų organinių junginių;
* 302 000 broilerių auginimo ir šilumos gamybos metu iš paukštidžių – 25,876 t/m amoniako, 20,838 t/m kietųjų dalelių, 3,013 t/m lakiųjų organinių junginių, 0,315 t/m anglies monoksido, 0,807 t/m azoto oksidų;
* išskirtiniais atvejais laikinai saugant mėšlą mėšlidėje – apie 4,198 t/m amoniako ir 0,629 t/m lakiųjų organinių junginių.
* suvirinimo darbų metu – 0,0001 t/m geležies oksidų, 0,000011 t/m mangano oksido.

Užauginus ir išvežus broilerius iš UAB "Domantonių paukštynas" teritorijos, kiekvieno broilerių auginimo ciklo metu susidarysiantis mėšlas paukštidėse minitraktoriumi bus sustumiamas į krūvas ir iš karto autokrautuvu pakraunamas į ūkininkų transportą, uždengiamas ir išvežamas laukų tręšimui. Išskirtiniais atvejais dėl nepalankių klimatinių sąlygų susidaręs mėšlas išvežamas į paukštyno teritorijoje esančią mėšlidę. Mėšlidėje mėšlas išskirtiniais atvejais laikomas iki kelių savaičių, t. y. didžiąją metų dalį mėšlidė būna tuščia. Esant būtinybei (pvz. netręšimo laikotarpiu nuo lapkričio 15 d. iki balandžio 1 d., t. y. 4,5 mėn.), mėšlidės talpa bus pakankama sutalpinti susidarantį mėšlą.

Atlikus aplinkos oro teršalų sklaidos skaičiavimus (skaičiavimams naudojant (AERMOD View programą), nustatyta, kad visų teršalų pažemio koncentracijos tiek be fono, tiek įvertinus foninį užterštumą, planuojamos ūkinės veiklos teritorijoje ir už jos ribų neviršija ribinių verčių, nustatytų LR aplinkos ministro ir sveikatos apsaugos ministro 2010 m. liepos 7 d. įsakymu Nr. D1-585/V-611 "Dėl aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normų patvirtinimo" ir LR aplinkos ministro ir sveikatos apsaugos ministro 2007 m. birželio 11 d. įsakymu Nr. D1-329/V-469 "Dėl teršalų, kurių kiekis aplinkos ore ribojamas pagal Europos sąjungos kriterijus, sąrašo ir teršalų, kurių kiekis aplinkos ore ribojamas pagal nacionalinius kriterijus, sąrašo ir ribinių aplinkos oro užterštumo verčių patvirtinimo".

Detali informacija apie planuojamos ūkinės veiklos aplinkos oro taršos šaltinius, teršalų kiekius, jų sklaidą pateikti 3 priede.

#### Kvapai

Su planuojama broilerių auginimo veikla susijusio kvapo sklaidos skaičiavimai buvo atlikti naudojant ISC AERMOD View matematinio modelio programą. Planuojamos ūkinės veiklos metu į aplinkos orą kvapas sklis iš šių taršos šaltinių:

* 58 stoginiai ventiliatoriai. Skaičiavimuose priimama, kad susidarę teršalai išmetami tik broilerių auginimo paukštidėse metu, t. y. 6 396 val./metus. Ventiliatoriai paukštidžių valymo metu neveiks;
* 52 sieniniai ventiliatoriai. Skaičiavimuose priimama, kad ventiliatoriai veiks tik vasaros sezono metu, kai reikalingas efektyvus paukštidės vėdinimas, t. y. 344 val./metus;
* mėšlidė, kurioje išskirtiniais atvejais laikinai bus saugomas mėšlas. Skaičiavimuose priimama, kad kvapas iš mėšlidės sklis 3 240 val./metus.

Skaičiavimo rezultatai rodo, kad maksimali planuojamos ūkinės veiklos sukeliama kvapo koncentracija gali siekti 4,1 OUE/m3. Ties planuojamos ūkinės veiklos sklypo ribomis kvapo koncentracija gali svyruoti nuo 1,0 iki 3,5 OUE/m3. Kvapo koncentracija artimiausioje gyvenamojoje aplinkoje gali siekti iki 2,6 OUE/m3.

Atlikus kvapų sklaidos skaičiavimus, nustatyta, kad prognozuojama kvapo koncentracija tiek ūkinės veiklos teritorijoje, tiek už jos ribų bei artimiausioje gyvenamojoje aplinkoje neviršys Lietuvos higienos normos HN121:2010 "Kvapo koncentracijos ribinė vertė gyvenamosios aplinkos ore" 9 punkte nurodytos ribinės kvapo koncentracijos (8 OUE/m3).

Detali informacija apie taršos šaltinius, kvapo koncentraciją patenkančią per juos į aplinkos orą, kvapo sklaidos skaičiavimus ir jų rezultatus pateikti 3 priede.

#### Dirvožemio taršos susidarymas ir jos prevencija

Išvežus užaugintus broilerius, visas vieno auginimo ciklo metu paukštidėse susikaupęs mėšlas bus minitraktoriumi paukštidėse sustumiamas į krūvas ir iš karto pakraunamas į ūkininkų transportą, uždengiamas ir išvežamas laukų tręšimui.

Išskirtiniais atvejais, dėl nepalankių klimatinių sąlygų, susidaręs mėšlas išvežamas į paukštyno teritorijoje esančią atvirą 4050 m3 tūrio ir 1641,64 m2 ploto mėšlidę. Esant būtinybei (pvz. netręšimo laikotarpiu nuo lapkričio 15 d. iki balandžio 1 d., t. y. 4,5 mėn.) mėšlidės talpa bus pakankama sutalpinti susidarantį mėšlą.

Mėšlidės aikštelė yra padengta betono danga bei apjuosta betonine sienele, tačiau grunto užteršimo galimybė vis tik išlieka ir yra tiesiogiai susijusi su mėšlo transportavimu ir perkrovimu.

Mėšlidė įrengta vadovaujantis aplinkosaugos reikalavimais mėšlui tvarkyti (Žin. 2005, Nr.92-3434; 2007 Nr.68-2689; 2010 Nr.85-4492; 2010 Nr.158). Visi mėšlo šalinimo, kaupimo ir apdorojimo statiniai patikimai izoliuoti. Mėšlo kaupimo aikštelė (mėšlidė) įrengta taip, kad į ją negalėtų patekti paviršinis, požeminis bei gruntinis vanduo (aikštelę iš visų pusių juosia nuo 0,6 m iki 1,50 m aukščio pylimas, aikštelės pagrindas betonuotas - su hidroizoliaciniu sluoksniu). Tuo pačiu apsaugomas ir srutų patekimas iš aikštelės į aplinką. Mėšlidė yra atvira, todėl lyjant ar sningant, iš mėšlo sunkiasi vandens filtratas. Jo kaupimui aikštelės šone įrengti du požeminiai rezervuarai, kurių talpa po 50 m3. Susidaręs filtratas perduodamas ūkininkams tolimesniam tvarkymui.

Dirvožemio kokybės išsaugojimui, visą mėšlidės eksploatacijos laikotarpį pagal paruoštą ir su Alytaus aplinkos apsaugos departamentu suderintą bei Lietuvos geologijos tarnyboje patvirtintą požeminio vandens monitoringo programą yra stebimas pirmojo nuo žemės paviršiaus vandeningo Baltijos - Grūdos (agIIIbl-gr) horizonto cheminės būklės kitimas laike.

#### Vandens teršalų, nuosėdų susidarymas ir jų prevencija

Buitinės nuotekos (kurių planuojamas užterštumas BDS7 250 - 450 mg/l, SM – 200 - 350 mg/l.) ir srutos (kurių planuojamas užterštumas BDS20 – 6900 mg/l, BDS7 – 5700 mg/l, SM – 13500 mg/l) bus atskirai kaupiamos rezervuaruose. Siekiant išvengti nuotekų išsiliejimo srutų kaupimo rezervuarų savininkas ir naudotojas (šiuo atveju planuojamos ūkinės veiklos organizatorius (veiklos vykdytojas)) privalo periodiškai tikrinti srutų kaupimo rezervuarų sandarumą ir pastebėjęs, kad srutų kaupimo rezervuarų turinys tirštėja ir/ar nedidėja kaupiamų srutų kiekis (proporcingai sunaudotam geriamojo vandens kiekiui ar iškritusių kritulių kiekiui), turi patikrinti rezervuarų sandarumą ir nustatęs, kad rezervuarai nesandarūs, nedelsdamas imtis priemonių jiems užsandarinti. Taip pat privaloma laikytis kitų Nuotekų kaupimo rezervuarų ir septikų įrengimo, eksploatavimo ir kontrolės tvarkos apraše nurodytų reikalavimų.

Paviršinės nuotekos nuo paukštidžių stogų nebus užterštos pavojingomis medžiagomis ir be valymo, apskaitos ir kokybės kontrolės paviršiaus formavimo priemonėmis bus nuvedamos į planuojamos ūkinės veiklos teritorijos žalius plotus, kur taip pat nutekės nevalytos paviršinės nuotekos nuo kietų dangų, kadangi jų užterštumas (BDS7 4,6 – 11,5 mg/l, Nb 2 – 3 mg/l) neviršys Paviršinių nuotekų tvarkymo reglamente į aplinką išleidžiamoms paviršinėms nuotekoms nustatyto užterštumo.

Vadovaujantis Paukštininkystės ūkių technologinio projektavimo taisyklių (ŽŪ TPT 04:2012) XV skyriaus 117 punktu, srutos, gaunamos paukštidžių Nr. 1, 5, 6, 8, 9 technologinių įrenginių plovimo, patalpų valymo, mėšlinų paviršių plovimo metu, bus nuvedamos į srutų kaupimo rezervuarus ir perduodamos ūkininkams tvarkyti vadovaujantis Mėšlo ir srutų tvarkymo aplinkosaugos reikalavimų aprašo nuostatomis. Kitų paukštidžių (paukštidėse Nr. 3, 4, 7), kuriose nėra įrengta gamybinių nuotekų surinkimo sistema, susidariusios srutos tvarkomos sekančia tvarka: grindys, sienos bei lesyklos pradžioje valomos sausai, o po to plaunamos aukšto spaudimo slėgio aparatu. Paukštidžių Nr. 3, 4, 7 plovimo nuotekos kartu su sauso mėšlo likučiais nuvedamos į paukštidžių galuose esančius pažemėjimus, susemiamos ir išvežamos į kitą paukštidę bei sumaišomos su mėšlu. Srutos sumaišytos su mėšlu perduodamos ūkininkams arba laikomos mėšlidėje iki jų perdavimo ūkininkams. Planuojamas paukštidžių Nr. 1, 5, 6, 8, 9 plovimo metu susidarančių srutų kiekis – apie 487,5 m3/metus – tręšimo periodu perduodamos ūkininkams laukų tręšimui arba išskirtiniais atvejais išlaistomos ant sauso kraikinio mėšlo.

Mėšlidėje susidaręs filtratas surenkamas dvejuose srutų gaudymo rezervuaruose ir į aplinką nepatenka. Susidaręs filtratas perduodamas ūkininkams tolimesniam tvarkymui. Požeminio ir paviršinio vandens taršos stebėjimui bendrovės teritorijoje vykdomas požeminio bei paviršinio vandens monitoringas.

## 12 Fizikinės taršos susidarymas ir jos prevencija

#### Triukšmo susidarymas ir jo prevencija

Su planuojama ūkine veikla susijusio triukšmo sklaidos skaičiavimai atlikti kompiuterine programa Cadna/A. Skaičiuojant triukšmo lygį buvo įvertintas planuojamos ūkinės veiklos aptarnavimui numatomas sunkiasvorio transporto srautas, darbuotojų lengvųjų automobilių sukeliamas triukšmas, dviejų traktorių ir vieno autokrautuvo krovos darbų metu susidarantis triukšmas ir stoginių ir sieninių ventiliatorių sukeliamas triukšmas. Siekiant nustatyti aplinkinėse gatvėse (keliuose, kelio atkarpose) važiuojančio transporto, susijusio su planuojama ūkine veikla, įtaką artimiausiai gyvenamajai aplinkai, buvo atlikti autotransporto sukeliamo triukšmo sklaidos aplinkinėse gatvėse (keliuose, kelio atkarpose) skaičiavimai. Atlikus triukšmo sklaidos skaičiavimus prognozuojama, kad planuojamos ūkinės veiklos sukeliamas triukšmo lygis nei planuojamos ūkinės veiklos aplinkoje, nei artimiausioje gyvenamojoje aplinkoje bet kuriuo paros metu neviršys didžiausių leidžiamų triukšmo ribinių dydžių. Suskaičiuotas aplinkiniuose keliuose pravažiuojančio transporto sukeliamas triukšmas nei planuojamos ūkinės veiklos aplinkoje, nei artimiausioje gyvenamojoje aplinkoje visais paros periodais neviršys didžiausių leidžiamų triukšmo ribinių dydžių. Didžiausi leidžiami triukšmo ribiniai dydžiai nustatyti LR SA ministro 2011 m. birželio 13 d. įsakymu Nr. V-604 "Dėl Lietuvos higienos normos HN 33:2011 "Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje" patvirtinimo".

#### Kitos fizinės taršos susidarymas ir jos prevencija

Kitos fizinės taršos – vibracijos, šviesos, šilumos, jonizuojančiosios ir nejonizuojančiosios (elektromagnetinės) spinduliuotės nebus.

## 13 Biologinės taršos susidarymas ir jos prevencija

Siekiant išvengti biologinės taršos susidarymo, bus naudojamos biologinio saugumo priemonės. Paukštyno teritorija yra aptverta ir saugoma. Į teritoriją įleidžiami tik darbuotojai išmanantys biologinio saugumo priemones. Teritorijoje įrengtas dezbarjeras, rankoms skirtos sanitarinės priemonės, persirengimo patalpa su avalyne ir rūbais, kurie naudojami tik paukštidžių patalpose. Po kiekvieno paukščių auginimo ciklo, paukštidės s plaunamos ir vykdoma jų dezinfekcija, įskaitant girdymo, lesinimo ir kitas naudojamas technines sistemas. Kraikas įsigyjamas iš patikimų tiekėjų, kad jame nebūtų naminių ar laukinių paukščių ir graužikų teršalų. Visoje teritorijoje palaikoma tvarka. Išbyrėję lesalai nedelsiant surenkami. Nuolat vykdoma parazitų ir graužikų kontrolė ir naikinimas. Lesalai į paukštyną atvežami jau pilnai paruošti ir laikomi uždaruose rezervuaruose. Kritę paukščiai laikinai laikomi specialiame konteineryje (šaldytuvuose/šaldikliuose), laikantis veterinarinių reikalavimų (LR Valstybinės maisto ir veterinarijos tarnybos direktoriaus 2005 m. kovo 23 d. įsakymu Nr. B1-190 patvirtintų Šalutinių gyvūninių produktų ir jų gaminių tvarkymo ir apskaitos reikalavimų bei ES reglamento Nr. 142/2011 reikalavimų), esančiame šaldymo patalpoje, kurioje palaikoma minusinė temperatūra ir perduodami utilizacijai UAB „Rietavo veterinarinė sanitarija“. Darbuotojai bus apmokyti kaip apsisaugoti nuo užkrečiamų ligų, kaip tinkamai laikytis higienos reikalavimų ir biologinio saugumo protokolų.

## 14 Planuojamos ūkinės veiklos pažeidžiamumo rizika dėl ekstremaliųjų įvykių ir situacijų

Planuojamas ūkinės veiklos objektas nėra priskirtinas prie potencialiai pavojingų objektų. Jame nebus vykdomi pavojingi technologiniai procesai, nebus saugomos ir naudojamos pavojingos cheminės medžiagos. Todėl planuojamos ūkinės veiklos pažeidžiamumo rizika dėl ekstremaliųjų įvykių ir susidariusių ekstremaliųjų situacijų yra nedidelė.

### Ekstremaliųjų įvykių bei situacijų tikimybė ir prevencija

Paukštidžių eksploatacijos metu potencialiai yra galimi gaisrai ir nelaimingi atsitikimai darbe. Minėtiems įvykiams išvengti paukštidėse planuojamos priešgaisrinės ir kitos prevencinės techninės bei organizacinės priemonės. Visa įranga, naudojanti elektros energiją, bus įžeminta. Pastatuose įrengti žaibolaidžiai. Objekte bus sukomplektuotos pirminio gaisro gesinimo priemonės. Darbuotojai bus apmokyti ir aprūpinti specialiais drabužiais, avalyne bei asmeninės saugos priemonėmis. Gamybinis procesas bus vykdomas griežtai vadovaujantis vadovo nurodytomis rekomendacijomis. Kaupiant buitines nuotekas ir srutas rezervuaruose yra tikimybė joms išsilieti. Siekiant išvengti buitines nuotekų ir srutų išsiliejimo, buitinių nuotekų ir srutų kaupimo rezervuarų savininkas ir naudotojas (šiuo atveju planuojamos ūkinės veiklos organizatorius (veiklos vykdytojas)) periodiškai tikrina buitinių nuotekų ir srutų kaupimo rezervuarų sandarumą ir pastebėjęs, kad buitinių nuotekų ir srutų kaupimo rezervuarų turinys tirštėja ir/ar nedidėja kaupiamų nuotekų kiekis (proporcingai sunaudotam vandens kiekiui), turi patikrinti rezervuarų sandarumą ir nustatęs, kad rezervuarai nesandarūs, nedelsdamas imtis priemonių jiems užsandarinti. Taip pat privaloma laikytis kitų Nuotekų kaupimo rezervuarų ir septikų įrengimo, eksploatavimo ir kontrolės tvarkos apraše nurodytų reikalavimų.

## 15 Planuojamos ūkinės veiklos rizika žmonių sveikatai

UAB "Domantonių paukštynas" įdiegtos gamybos priemonės, būdai ir technologijos pagal geriausius prieinamus gamybos būdus, taikomus paukštininkystės sektoriuje, kartu užtikrinančius Europos Sąjungos (ES) gyvūnų gerovės reikalavimus.

Griežtai laikantis biologinės saugos, higienos, darbų ir priešgaisrinės saugos reikalavimų planuojamos ūkinės veiklos įtaka gyvenamajai, rekreacinei, visuomeninei aplinkai bei rizika žmonių sveikatai yra minimali.

## 16 Planuojamos ūkinės veiklos sąveika su kita ūkine veikla

Šiuo metu gretimose teritorijose vykdoma žemės ūkio veikla – dirbami laukai. Planuojama ūkinė veikla neturės įtakos šiai vykdomai veiklai.

Planuojama ūkinė veikla turi tiesioginę sąveiką su žemės ūkio bendrovėmis ir ūkininkais, kuriems yra tiekiamas mėšlas kaip organinė trąša. Taip pat turi tiesioginę sąveiką ir su transporto sektoriumi, kurio pagalba vykdomas produkcijos transportavimas, žaliavos tiekimas, atliekų išvežimas ir kt.

## 17 Veiklos vykdymo terminai ir eiliškumas, numatomas eksploatacijos laikas

Planuojama ūkinė veikla komplekse bus vykdoma Aplinkos apsaugos agentūrai priėmus atrankos išvadą, kuria bus nuspręsta, kad planuojamai ūkinei veiklai –ūkinės veiklos išplėtimas, padidinant paukštidėse vienu metu leistinų laikyti paukščių skaičių nuo 250 000 vnt. iki 302 000 vnt. broilerių bei tuo pačiu padidinant metinį paukštyno pajėgumą nuo 1 500 000 vnt. iki 1 963 000 vnt. broilerių, poveikio aplinkai vertinimas yra neprivalomas.

Numatomas eksploatacijos laikas – neterminuotas.

Paukštidžių rekonstrukcija bus tęsiama nuo 2017 m. II ketv., rekonstrukcijos darbų pabaiga ir eksploatacijos pradžia – 2018 m. IV ketv.

# III Planuojamos ūkinės veiklos vieta

## 18 Planuojamos ūkinės veiklos vieta

#### Planuojamos ūkinės veiklos adresas

UAB "Domantonių paukštynas" ūkinės veiklos vieta (adresas): Alytaus r. sav., Alovės sen., Muiželėnų k.

#### Planuojamos ūkinės veiklos teritorijos žemėlapis su gretimybėmis

Planuojamos ūkinės veiklos teritorijos ir jos gretimybių žemėlapis pateikiamas grafiniame priede. UAB "Domantonių paukštynas" teritoriją iš visų pusių supa gyvenamosios teritorijos. Artimiausi gyvenamieji namai/sodybos nuo planuojamos ūkinės veiklos teritorijos yra nutolę:

* Sodų g. 3, Muiželėnų k. – nutolęs apie 50 m vakarų kryptimi;
* Sodų g. 4, Muiželėnų k. – apie 100 m šiaurės kryptimi;
* Venciūnų g. 16, Venciūnų k.– apie 130 m šiaurės rytų kryptimi;
* Sodų g. 1, Muiželėnų k. – apie 140 m vakarų kryptimi;
* Venciūnų g. 8, Venciūnų k. – apie 170 m rytų kryptimi;
* Venciūnų g. 4, Venciūnų k. – apie 180 m pietryčių kryptimi;
* Sodų g. 2, Muiželėnų k. – apie 250 m šiaurės vakarų kryptimi;
* Naujakurių g. 14, Muiželėnų k. – apie 310 m pietų kryptimi;
* Pylimo g. 6, Muiželėnų k. – apie 350 m pietvakarių kryptimi.

Artimiausios švietimo ir gydymo įstaigos nuo planuojamos ūkinės veiklos teritorijos yra nutolusios daugiau nei 3 km atstumu:

* Alytaus lopšelis darželis "Girinukas", adresu Daugų g. 8, Alytus, nuo PŪV teritorijos yra nutolęs apie 3,2 km vakarų kryptimi;
* Alytaus senamiesčio pradinė mokykla, adresu [Birutės g. 26, Alytus,](https://www.google.com/url?sa=D&oi=plus&q=https://www.google.com/maps/place/Medinink%25C5%25B3%2Bbendrosios%2Bpraktikos%2Bgydytojo%2Bkabinetas,%2BVilniaus%2Brajono%2Bcentrin%25C4%2597%2Bpoliklinika/data%3D!4m2!3m1!1s0x46ddb7d058fbdbcb:0x5ab392ef8e4c9da8?gl%3DLT%26hl%3Dlt) nuo PŪV teritorijos yra nutolusi apie 4,0 km šiaurės rytų kryptimi;
* Alytaus pirminės sveikatos priežiūros centras, adresu Jiezno g. 2, Alytus, nuo PŪV yra nutolęs apie 3,9 km šiaurės rytų kryptimi;
* Sveikatos namai, adresu Lelijų g. 44, Alytus, nuo PŪV teritorijos yra nutolę apie 4,0 km šiaurės rytų kryptimi.

#### Informacija apie teisę valdyti, naudoti ar disponuoti planuojamos ūkinės veiklos žemės sklypą

Planuojama ūkinė veikla bus vykdoma dviejuose žemės sklypuose kad. Nr. 3373/0003:49 (plotas 2,61 ha) ir 3373/0003:79 (plotas 7,7683 ha). Žemės sklypas kad. Nr. 3373/0003:49 ir jame esantys pastatai ir kiti statiniai nuosavybės teise priklauso UAB "Domantonių paukštynas". Žemės sklypas kad. Nr. 3373/0003:79 nuosavybės teise priklauso Lietuvos respublikai, o jame esantys pastatai ir kiti statiniai – UAB "Domantonių paukštynas".

Nekilnojamojo turto registro išrašai su žemės sklypų planais pridedami Dokumentų 2.1. priede.

#### Žemės sklypo planas

Žemės sklypų planas pateikiamas grafiniame priede.

## 19 Teritorijų planavimo sprendiniai

#### Planuojamos ūkinės veiklos teritorijos ir gretimų teritorijų funkcinis zonavimas

Alytaus rajono savivaldybės teritorijos bendrojo plano sprendiniuose, UAB „Domantonių paukštyno“ teritorija įvardinta kaip „Alm – teritorija numatoma perduoti Alytaus miestui <...> Iki šioje zonoje esančių teritorijų perdavimo Alytaus miestui, Alm zoną tvarko Alytaus rajono savivaldybė, taikydama tokius pat žemės naudojimo ir statybų reglamentus bei žemės ūkio paskirties žemės panaudojimo kitai paskirčiai sąlygas, kaip ir Alytaus miesto įtakos zonoje (IX – UAgž) <...> Žemės ūkio veikla šioje zonoje turi būti plėtojama orientuojant ūkinius subjektus kurti nedidelio ploto, bet intensyvios gamybos ūkius, kurie specializuotųsi Alytaus miesto gyventojų poreikių tenkinimui.“

Planuojamos ūkinės veiklos teritorijoje yra pastatai – vištidės, mėšlidė, administracinis pastatas, stalių ir mechaninės dirbtuvės, sandėlis, siurblinė, sargų postas ir kt. – nuosavybės teise priklausantys UAB "Domantonių paukštynas", kurių pagrindinė naudojimo paskirtis yra kita(fermų)/sandėliavimo/ gamybos ir jie teisėtai yra žemės ūkio paskirties sklypuose.



**1 pav.** Ištrauka iš Alytaus rajono savivaldybės bendrojo plano Žemės naudojimo ir apsaugos reglamentų brėžinio

UAB „Domantonių paukštyno“ veikla Alytaus rajono savivaldybės bendrajame plane numatytiems sprendiniams neprieštarauja.

#### Planuojamos ūkinės veiklos teritorijos naudojimo reglamentas

Planuojama ūkinė veikla bus vykdoma 2-juose žemės sklypuose:

* Žemės sklypo, kad. Nr. 3373/0003:49 Venciūnų k. v., pagrindinė tikslinė naudojimo paskirtis – žemės ūkio, naudojimo būdas – specializuotų sodininkystės, gėlininkystės, šiltnamių, medelynų ir kitų specializuotų ūkių žemės sklypai, žemės sklypo plotas – 2,6100 ha, žemės ūkio naudmenų plotas – 0,6039 ha, iš jo ariamos žemės plotas – 0,6039 ha. Žemės sklypui yra nustatyta vandentiekio, lietaus ir fekalinės kanalizacijos tinklų ir įrenginių apsaugos zonos (0,0284 ha), elektros linijų apsaugos zona (0,0207 ha), dujotiekių apsaugos zona (0,0693 ha). Sklypo dalyje (2,61 ha) yra įrengta valstybei priklausanti melioracijos sistema bei įrenginiai. Sklype yra trys 1767,86 m2, 1724,08 m2, 1867,08 m2 ploto vištidės. Pastatų pagrindinė naudojimo paskirtis – kita (fermų);
* Žemės sklypo, kad. Nr. 3373/0003:79 Venciūnų k. v., pagrindinė tikslinė naudojimo paskirtis – žemės ūkio, naudojimo būdas – specializuotų sodininkystės, gėlininkystės, šiltnamių, medelynų ir kitų specializuotų ūkių žemės sklypai, žemės sklypo plotas – 7,7683 ha, užstatyta teritorija – 7,7683 ha. Žemės sklypui yra nustatyta pastatų, kuriuose laikomi ūkiniai gyvūnai, su esančiais prie jų mėšlo ir srutų kaupimo įrenginiais arba be jų, sanitarinės apsaugos zonos (7,7683 ha), elektros linijų apsaugos zona (0,2528 ha), dujotiekių apsaugos zona (0,2532 ha), ryšių linijų apsaugos zona (0,012 ha). Sklype yra 13,28 m2 ploto sargybos postas, 400,69 m2 ploto administracinis pastatas, 343,86 m2 ploto mechaninės dirbtuvės, 31,47 m2 ploto sandėlis, 876,80 m2 ploto kiaulidė, 130,50 m2 ploto stalių dirbtuvės, keturios 1578,33 m2, 1660,78 m2, 1579,89 m2 ir 949,95 m2 ploto vištidės, 23,15 m2 ploto dujų sandėlis, 3,64 m2 ploto siurblinė ir kiti inžineriniai statiniai (keturios mėšlidės ir vandens bokštas, tvora, kiemo aikštelė). Pastatų pagrindinė naudojimo paskirtis – kita(fermų)/ sandėliavimo/gamybos.

Žemės sklypų, kuriuose yra vykdoma ūkinė veikla ir būtų įgyvendinta ūkinės veiklos plėtra, registro dokumentai pateikiami dokumentų 2.1.priede.

#### Informacija apie vietovės infrastruktūrą

Susisiekimo infrastruktūra. Planuojamos ūkinės veiklos teritorija ribojasi su vietinės reikšmės Sodo ir Naujakurių gatvėmis bei asfalto danga padengtu privažiavimo keliu iki valstybinės reikšmės krašto kelio Nr. 129 Antakalnis–Jieznas–Alytus–Merkinė.

Inžinerinė infrastruktūra. Pro planuojamos ūkinės veiklos teritorijos šiaurinę dalį praeina 0,4 kV oro elektros linija, pro pietvakarinę dalį – 10 kV oro elektros linija. Didelio slėgio skirstomasis vamzdynas praeina pro planuojamos ūkinės veiklos teritorijos pietinę dalį. UAB "Domantonių paukštyno" teritorijoje yra vietiniai vandentiekio ir kanalizacijos tinklai, elektros tiekimo tinklai, dujotiekis.

#### Informacija apie urbanizuotas teritorijas

Alovės seniūnija yra Alytaus rajono vidurio rytuose. Ji ribojasi su Daugų, Pivašiūnų, Punios, Nemunaičio ir Raitininkų seniūnijomis. Seniūnijos teritorijoje yra išsidėstę 36 kaimų, 1 viensėdis, kuriuose gyvena apie 2500 gyventojų. Seniūnijos centras – Alovė (552 gyv.).

Planuojama ūkinė veikla bus vykdoma Muiželėnų kaime (174 gyventojų). Artimiausios planuojamos ūkinės veiklos teritorijai gyvenvietės: Kaniūkų kaimas (69 gyv.) ir Venciūnų (588 gyv.).

## 20 Informacija apie eksploatuojamus ir išžvalgytus žemės gelmių telkinių išteklius

Naudingų iškasenų telkiniai. Vadovaujantis Lietuvos geologijos tarnybos duomenimis, naudingųjų iškasenų telkinių šalia įmonės teritorijos ir aplinkinėse teritorijose 4 km spinduliu nėra.

Gėlo ir mineralinio vandens vandenvietės. Į vandenviečių sanitarinės apsaugos griežto režimo juostas bei vandenviečių sanitarinės apsaugos mikrobinės taršos apribojimo juostas planuojamos ūkinės veiklos teritorija nepatenka.



2 pav. Vandenviečių žemėlapis (www.lgt.lt)

Artimiausia vandenvietė (Nr. 3468), kurioje yra 2 gręžiniai, priklauso UAB „Domantonių paukštynas“ ir yra naudojama komplekso reikmėms. Vadovaujantis Požeminio vandens vandenviečių apsaugos zonų nustatymo tvarkos aprašo 5.1 p. ir Specialiųjų žemės ir miško naudojimo sąlygų 94.1 ir 94.3 p., požeminio gėlo vandens vandenvietės taršos apribojimo zonoje (50 m spinduliu (įskaitant 1-ąją juostą) aplink vandenvietę) draudžiama teršti teritoriją mėšlu bei steigti paukštininkystės įmonę. Paukštidės ir papildoma vykdomai veiklai reikalinga infrastruktūra, į taršos apribojimo zoną nepatenka, todėl poveikis požeminiam vandeniui neprognozuojamas.

Planuojamai teritorijai kitos artimiausia vandenvietės yra:

* geriamojo gėlo vandens Kaniūkų UAB "Alkesta" (Alytaus r.) vandenvietė Nr. 3686, nutolusi į pietvakarius nuo planuojamos ūkinės veiklos teritorijos 1,9 km atstumu (žr. 2 pav.). Geologinis indeksas – PG;
* nenaudojama geriamojo gėlo vandens Vidzgirio (Alytaus m.) vandenvietė Nr. 5, nutolusi į vakarus nuo planuojamos ūkinės veiklos teritorijos 5,0 km atstumu (žr. 2 pav.). Geologinis indeksas – agIIžm-dn; K2.

Dirvožemis. Planuojamos ūkinės veiklos teritorijos apylinkėse vyrauja Baltijos aukštumų zonos Pietų Lietuvos Baltijos aukštumų priesmėlių ir smėlingų priemolių pasotintųjų jauražemių bei priesmėlių ir smėlingų priemolių pasotintųjų ir nepasotintųjų balkšvažemių rajonai, o taip pat Nemuno vidurupio plynaukštės smėlingų ir dulkiškų priemolių paprastųjų, karbonatingųjų glėjiškų bei stagniškų išplautžemių rajonai. Pagal dirvožemių našumą jauražemiams ir balkšvažemiams skiriami (33 - 38 balai), išplautžemiai ties Nemunu yra patys derlingiausi, jų našumas (42 - 46 balai). Įmonės teritorija yra Baltijos kalvyno agrarinėje zonoje, kuri apima Dzūkų aukštumos pietvakarinę dalį. Teritorijos įsavinimas žemės ūkiui yra vidutinis. Dirvožemiai yra jautrūs vandens erozijai. Čia vyrauja vidutiniškai našios žemės, kurias naudojant žemės ūkyje reikia periodiškai kalkinti, tręšti ir, kur reikia, reguliuoti drėgmės režimą.

UAB “Rapasta” geologai 2010 m. birželio mėn. atliko inžinerinius geologinius tyrimus Domantonių paukštyno rekonstrukcijai Alytaus r. Tyrimų metu buvo išgręžta 15 gręžinių. Atlikta 15 grunto bandymų statiniu zondavimu. Aikštelėje sutiktas supiltas gruntas, balų nuogulos ir kraštinės morenos nuogulos. Supiltas gruntas sutiktas iki 0,6-2,4m gylio. Balų nuogulos sutiktos tik gręž. Nr 1 po supiltu smėliu, nuo 1,8m gylio. Rastas 0,3m storio durpės sluoksnelis. Kraštinės morenos nuogulos slūgso po supiltu gruntu. Jas sudaro sluoksniuotas priemolis minkštai, kietai plastingos konsistencijos, plastingas priesmėlis, nuo 1,8-4,1m gylio - moreninis priemolis kietai plastingos ir pusiau kietos konsistencijos. Tyrinėjimų metu sklype sutiktas gruntinis ir paviršutinio tipo požeminis vanduo. Gruntinis vanduo sutiktas 0,4-1,6m gylyje ( alt.129,10-127,84m) supilto smėlio ir dulkingo, smulkaus smėlio sluoksnyje. Vandeningo sluoksnio storis 0,7-2,5m. Paviršutinio tipo vanduo sutiktas lokaliai, 1,0-4,0 m gylyje nuo žemės paviršiaus (alt.130,60-125,22 m) priemolio sluoksnyje, esančiuose smėlio mikrolęšiuose.

Vadovaujantis J. Mažvilos 2001 metų monografija („Sunkieji metalai Lietuvos dirvožemiuose ir augaluose“, Kaunas: LŽI), planuojamos ūkinės veiklos teritorijoje dirvožemis santykinai mažai užterštas. Užterštumas sunkiaisiais metalais siekia: chromu - ≤ 8,0 mg/kg, kadmiu - 0,31-0,45 mg/kg, švinu - 10,1-13,0 mg/kg, nikeliu - 6,1-10,0 mg/kg, variu - 6,1-9,0 mg/kg, cinku - 20,1-35,0 mg/kg.

Geologiniai procesai ir reiškiniai. 4 km spinduliu nuo planuojamos ūkinės veiklos teritorijos nevyksta jokie geologiniai procesai ir reiškiniai, įskaitant eroziją, sufoziją, karstą, nuošliaužas ir kt.

Geotopai. Planuojamai ūkinės veiklos teritorijai artimiausias geotopas – saugomos ar saugotinos unikalus geologinės, geomorfologinės ar geoekologinės svarbos erdvinis objektas – 20 m ilgio ir 15 m aukščio Alovės atodanga (Nr. 3) Alovės upės slėnio dešiniajem šlaite, Sudvajų miške. Alovės atodanga nuo planuojamos ūkinės veiklos yra nutolusi 2,3 km pietvakarių kryptimi. Kitas planuojamos ūkinės veiklos teritorijai artimiausias geotopas – didkalvė *Treinas* (Nr. 305) Daugų sen. – nuo planuojamos ūkinės veiklos yra nutolęs apie 7,9 km rytų kryptimi.

## 21 Informacija apie kraštovaizdį, gamtinį karkasą, vietovės reljefą

#### Informacija apie kraštovaizdį

Pagal Lietuvos Respublikos kraštovaizdžio erdvinės struktūros įvairovės ir jos tipų identifikavimo studiją, planuojamos ūkinės veiklos teritorija priklauso V2H2-d pamatiniam vizualinės struktūros tipui, t. y. vidutinė vertikalioji sąskaida (kalvotas bei išreikštų slėnių kraštovaizdis su 3 lygmenų videotopų kompleksais) ir vyraujančiomis pusiau atviromis didžiąja dalimi pražvelgiamomis erdvėmis. Kraštovaizdžio erdvinė struktūra neturi išreikštų dominantų.

Pagal Lietuvos Respublikos kraštovaizdžio erdvinės struktūros įvairovės ir jos tipų identifikavimo studiją, planuojamos ūkinės veiklos teritorijai būdinga porėta foninė horizontalioji biomorfotopų struktūra, vidutinio kontrastingumo vyraujančių agrokompleksų ir/arba pelkių vertikalioji biomorfotopų struktūra, vidutiniškos urbanizacijos agrarinės technogenizacijos tipas, 2,001 – 7,381 km/ kv. km infrastruktūros tinklo tankumas, mažo buferiškumo geocheminė toposistema, sąlyginai akumuliuojančios migracinės struktūros tipas.



3 pav. Vaizdas į planuojamos ūkinės veiklos teritoriją (Google Earth 2016 m.)

Aplinkiniam kraštovaizdžiui, kuriame yra planuojama ūkinė veikla, būdingos moreninių kalvynų kraštovaizdis, slėniuotumas, vyrauja juodalkniai bei pušys, agrarinis mažai urbanizuotas kraštovaizdis, pievos, želdynai, miškai, pavienės sodybos Muiželėnų, Venciūnų kaimuose ir jiems būdinga infrastuktūra – kaimo keliukai ir žvyrkeliai.

#### Informacija apie gamtinį karkasą

Gamtinis karkasas – tai vientisas gamtinio ekologinio kompensavimo teritorijų tinklas, jungiantis gamtinio pobūdžio saugomas teritorijas – rezervatus, draustinius, valstybinius parkus, atkuriamuosius ir genetinius sklypus, ekologines apsaugos zonas bei kitas ekologiškai svarbias vandenų, miškų, žemės ūkio, kitos paskirties teritorijas. Remiantis Aplinkos apsaugos įstatymo 12 str. bei Saugomų teritorijų įstatymo 21 ir 22 str. nuostatomis, visas šalies gamtinis karkasas nėra išskirtas į atskirą saugomų teritorijų kategoriją, t. y. tas saugomas teritorijas, kurios Lietuvoje registruojamos saugomų teritorijų valstybės kadastre. Šiose teritorijose ūkinę veiklą reglamentuoja atitinkami Saugomų teritorijų ir kiti įstatymai bei Gamtinio karkaso nuostatai (Žin., 2007, Nr. 22-858; TAR, 2014, Nr. 2014-00264).

Pagal geosistemų, kurios atlieka ekokompensacines funkcijas, dydį ir svarbą gamtinio karkaso struktūrinės dalys skirstomos į europinės, nacionalinės, regioninės ir vietinės reikšmės. Pagal natūralumo laipsnį ir gebėjimą atlikti ekologinio kompensavimo funkcijas, teritorijų planavimo dokumentuose išskiriamos patikimo, riboto ir silpno geoekologinio potencialo gamtinio karkaso teritorijos.

Pagal Alytaus apskrities teritorijos bendrojo plano gamtinio kraštovaizdžio specialiojo plano sprendinius planuojamos ūkinės veiklos teritorija nepatenka į gamtinio karkaso teritoriją (žr. 4 pav.), todėl pagal Gamtinio karkaso nuostatus (TAR, 2014, Nr. 2014-00264) nėra privaloma atlikti poveikio gamtiniam kraštovaizdžiui ir biologinei įvairovei vertinimo procedūras, numatyti priemones antropogeniniam poveikiui kompensuoti, gamtiniam kraštovaizdžiui ir biologinei įvairovei išsaugoti ar atkurti.



4 pav. Planuojamos ūkinės veiklos padėtis gamtinio karkaso teritorijos atžvilgiu (Alytaus apskrities teritorijos bendrasis planas)

#### Informacija apie vietovės reljefą

Geomorfologinio ir fizinio - geografinio Lietuvos rajonavimo požiūriu įmonės teritorija yra Dzūkų aukštumos Daugų aukštumoje, Alovės kalvotos moreninės aukštumėlės mikrorajone. Vyraujantys žemės paviršiaus absoliutiniai aukščiai kinta nuo 80 (upių slėniuose) iki 200 m. Mikrorajono reljefas glacialinis, suformuotas vėlyvojo Nemuno ledynmečio Baltijos stadijos ledyno pakraščio. Planuojamai vietovei būdingas lygus reljefas. Žemės paviršiaus altitudė planuojamos ūkinės veiklos teritorijoje svyruoja nuo 125 iki 134 m.

## 22 Informacija apie saugomas teritorijas

Planuojamos ūkinės veiklos sklypas neturi saugomos teritorijos statuso ir nepatenka į Natura 2000 tinklo teritorijas. Remiantis Aplinkos ministro 2009 balandžio mėn. 22 d. įsakymu Nr. D1–210 (Žin., 2009, Nr. 135–5903) patvirtintą „Vietovių, atitinkančių gamtinių buveinių apsaugai svarbių teritorijų atrankos kriterijus, sąrašą, skirtą pateikti Europos Komisijai“, arčiausiai planuojamos ūkinės veiklos teritorijos ribų esanti teritorija, kurioje išskirtos saugomų gamtos vertybių buveinės, yra Vidzgirio miškas. Jo priskyrimo Natura 2000 teritorijų tinklui tikslas – skroblynų, aliuvinių miškų, skiauterėtojo tritono, raudonpilvėw kūmutės, niūriaspalvio auksavabalio, plačialapės klumpaitės apsauga. Nuo planuojamos ūkinės veiklos teritorijos ribų Vidzgirio miškas yra nutolęs apie 3,1 km vakarų kryptimi, todėl planuojama ūkinė veikla neturės poveikio Europos ekologinio tinklo teritorijoms.

Kitos arčiausiai nagrinėjamų sklypų ribų esančios saugomos teritorijos – 3,0 km atstumu į pietvakarius nutolęs Sudvajų miško pušies III genetinis draustinis, 3,5 km atstumu į pietvakarius nutolę Sudvajų miško pušies I genetinis draustinis ir Sudvajų geomorfologinis draustinis, 5,2 km atstumu į pietvakarius nutolęs Sudvajų miško pušies II genetinis draustinis.



5 pav. Planuojamos ūkinės veiklos padėtis saugomų teritorijų atžvilgiu (<https://stk.am.lt/portal/>)

Planuojama ūkinė veikla nepatenka bei nesiriboja su *Natura 2000* teritorijomis, ir neturės įtakos arčiausiai esančioms saugomoms teritorijoms. Dėl šios priežasties Valstybinės saugomų teritorijų tarnybos prie Aplinkos ministerijos išvada netikslinga.

## 23 Informacija apie biotopus

Į miškų kadastrą įtrauktas artimiausias valstybinės reikšmės miškas – Muiželėnų miškas – nuo planuojamos ūkinės teritorijos yra nutolęs 0,73 km atstumu. Miškas yra priskirtas Alytaus miškų urėdijai, Dzirmiškių girininkijai.

Artimiausios pelkės, įtrauktos į Lietuvos pelkių (durpynų) žemėlapį nuo planuojamos ūkinės veiklos teritorijos nutolusios daugiau kaip 2 km atstumu.

Apie 0,9 km šiaurės kryptimi nuo planuojamos ūkinės veiklos teritorijos yra nutolusi Nemuno upės baseinui priklausanti Moterties upė, apie 1,4 km pietvakarių kryptimi nuo planuojamos ūkinės veiklos teritorijos – Nemuno upės baseinui priklausanti Nemuno upė, apie 1,6 km pietų kryptimi – Nemuno upės baseinui priklausanti Alovės upė, apie 1,4 km pietryčių kryptimi – Nemuno upės baseinui priklausanti Skernės upė.

6 pav. UAB "Domantonių paukštynas" teritorijos padėtis upių, ežerų ir tvenkinių atžvilgiu ([www.uetk.lt](http://www.uetk.lt))

Pagal išrašą Nr. SRIS-2016-11357766 iš Saugomų rūšių informacines sistemos artimiausios biotopų buveinėse esančios saugomos rūšys, jų augavietės ir radavietės:

* baltojo gandro (*Ciconia ciconia*) radavietės nuo planuojamos ūkinės veiklos teritorijos nutolusi 0,16 km ir 0,3 km atstumu pietryčių ir šiaurės rytų kryptimis.

## 24 Informacija apie jautrias aplinkos apsaugos požiūriu teritorijas

Teritorija, kurioje planuojama ūkinė veikla, į jautrias aplinkos apsaugos požiūriu teritorijas – vandens pakrančių zonas, potvynių zonas, karstinį regioną, gėlo ir mineralinio vandens vandenvietes, jų apsaugos zonas, juostas (žr. 10 pav.) nepatenka. Atstumas nuo UAB "Domantonių paukštynas" teritorijos iki artimiausios vandens telkinio apsaugos zonos ir juostos yra apie 30 m.

UAB "Domantonių paukštynas" žemės sklypui kad. Nr. 3373/0003:49 yra nustatyta vandentiekio, lietaus ir fekalinės kanalizacijos tinklų ir įrenginių apsaugos zonos (0,0284 ha), elektros linijų apsaugos zona (0,0207 ha), dujotiekių apsaugos zona (0,0693 ha). Sklypo dalyje (2,61 ha) yra įrengta valstybei priklausanti melioracijos sistema bei įrenginiai. Žemės sklypui kad. Nr. 3373/0003:79 yra nustatyta pastatų, kuriuose laikomi ūkiniai gyvūnai, su esančiais prie jų mėšlo ir srutų kaupimo įrenginiais arba be jų, sanitarinės apsaugos zonos (7,7683 ha), elektros linijų apsaugos zona (0,2528 ha), dujotiekių apsaugos zona (0,2532 ha), ryšių linijų apsaugos zona (0,012 ha).

## 25 Informacija apie teritorijos taršą praeityje

UAB "Domantonių paukštynas" teritorijoje paukščių auginimo veikla – vištų dedeklių auginimas – buvo pradėta vykdyti 1970 m. Tačiau informacijos apie istorinę taršą paukštidžių teritorijoje nėra.

UAB “Domantoniu paukštynas” mėšlidės teritorijoje 2004 m. rugsėjo mėnesi įrengtas monitoringo gręžinys yra skirtas tarpmoreninio horizonto vandens taršos dinamikos tyrimui ir stebėjimui.

UAB „Domantonių paukštynas“ vykdo mėšlidės teritorijoje paviršinio ir požeminio vandens monitoringą ir taršos šaltinių išmetamų į aplinkos orą teršalų monitoringą. Kadangi iš paukštidžių į aplinkos orą išmetamą teršalų kiekį instrumentinių matavimų būdu nustatyti nėra galimybės, į aplinkos orą išmetamų teršalų kiekis yra kontroliuojamas atliekant aplinkos oro taršos šaltinių ir jų iš jų išmetamų teršalų inventorizaciją, kuri yra atnaujinama ne rečiau kaip kas penki metai arba įvykus ūkinės veiklos ar įrenginio pakeitimui.

Nacionalinės visuomenės sveikatos priežiūros laboratorija 2010 m. atliko triukšmo lygio matavimus (matavimo protokolai pridedami Priede 2). Esamų paukštidžių ir autotransporto sukeliamo triukšmo lygio įvertinimui planuojamos ūkinės veiklos organizatorius užsakė triukšmo taršos matavimus (matavimo protokolai pridedami 10 priede). Triukšmo matavimo protokole pažymėtos oro sąlygos turinčios įtakos triukšmo matavimo rezultatams, t. y. temperatūra (-8 0C) ir santykinė oro drėgmė (66 %). Triukšmo matavimai atlikti vadovaujantis LST ISO 1996-1:2004/P:2005 metodika, kurioje apibrėžtos sąlygos kuriomis gali būti vykdomi triukšmo matavimai. Buvo nustatyta, jog išmatuotas triukšmo lygis, vadovaujantis sveikatos apsaugos ministro 2011 m. birželio 13 d. įsakymu Nr. V-604 patvirtinta Lietuvos higienos norma HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“, nei planuojamos ūkinės veiklos teritorijoje (šalia paukštidės Nr. 3), nei artimiausioje gyvenamojoje aplinkoje (šalia 150 m atstumu nuo paukštidės esančio Juozo Stanionio gyvenamojo namo teritorijos) neviršijo nei ekvivalentinio, nei maksimalaus triukšmo lygio ribinių verčių.

Aplinkos oro taršos šaltinių ir iš jų išmetamų teršalų inventorizacija buvo atlikta 2011 m. ir 2015 m.

2011 m. atliktos inventorizacijos duomenimis, vienu metu auginant iki 190 000 vnt. broilerių, t. y. 1 140 000 vnt. per metus į aplinkos orą išsiskirs 69,079 t aplinkos oro teršalų per metus. 2015 m. atliktos inventorizacijos duomenimis, per 2014 metus užauginus 695 895 vnt. broilerių UAB „Domantonių paukštynas“ į aplinkos orą išmetė 23,934 t teršalų.

2011 m. UAB "J. Jonyno ecofirma" atliko UAB „Domantonių paukštynas“ mėšlidės teritorijoje požeminio ir paviršinio vandens monitoringą požeminiam vandeniui vertinimą. Atlikus 2006-2010 m. tyrimų apžvalgą nustatyta, kad gruntiniame 2011 – 2015 metais pagal 2011 m. parengtą ir su Alytaus RAAD bei Lietuvos geologijos tarnyba suderintą programą. Požeminio (tarpsluoksninio) vandens hidrocheminė būklė mėšlidės teritorijoje tirta viename gręžinyje. Visu monitoringo vykdymo laikotarpiu nei vienas iš tirtų makrokomponentų neviršijo didžiausių leistinų koncentracijų ar ribinių verčių. Iš mikroelementų, švino koncentracija (64 µg/l) vieno matavimo metu (2015 metų pavasarį) buvo didesnė už vertinimo kriterijus. Taip pat 2015 m. rudeninio matavimo metu nustatyta padidėjusi cheminio deguonies suvartojimo rodiklio reikšmė (ChDS – 23,8 mgO2/l). Pagal bendro azoto 2011, 2013, 2014 metų vidutines vertes tvenkinys priskiriamas labai blogo ekologinio potencialo klasei, 2012 m. – vidutinio, o 2015 m. – blogo. Pagal bendro fosforo 2011 – 2014 m. vidutines vertes tvenkinys priskiriamas labai blogo ekologinio potencialo klasei. 2015 m. buvo fiksuotas nedidelis paviršinio vandens telkinio būklės pagerėjimas. Tvenkinio vandenyje mikroelementų koncentracijos buvo mažesnės už RV ir DLK, išskyrus vario kiekį, kuris 2013 m. rudeninio matavimo metu viršijo RV. Visą tyrimų laikotarpį patogeninės bakterijos (salmonelės) mėšlidės teritorijos paviršiniame vandenyje neaptiktos.

## 26 Informacija apie tankiai apgyvendintas teritorijas ir atstumą iki jų

Atstumai iki artimiausių gyvenamųjų teritorijų yra pateikti 19 skyrelyje. Planuojama ūkinė veikla bus vykdoma Muiželėnų kaime (174 gyventojų). Artimiausi planuojamos ūkinės veiklos teritorijos atžvilgiu kaimai: Kaniūkai (69 gyv.) ir Venciūnai (588 gyv.).

## 27 Informacija apie vietovėje esančias nekilnojamąsias kultūros vertybes

UAB "Domantonių paukštynas" teritorijoje ir jos gretimybėse nėra kultūros paveldo objektų (žr. 10 pav.).



10 pav. UAB "Domantonių paukštynas" teritorijos padėtis kultūros paveldo objektų ir teritorijų atžvilgiu (<http://kvr.kpd.lt/>)

Artimiausias kultūros paveldo objektai ir teritorijos:

* paminklinis akmuo *Klebono akmuo* (unikalus Nr. 1842) bei jo aplinka – nuo planuojamos ūkinės veiklos objekto nutolęs apie 2,2 km šiaurės vakarų kryptimi;
* Alytaus geležinkelio tilto liekanos (unikalus Nr. 33316) bei jų aplinka – nuo planuojamos ūkinės veiklos objekto nutolusios apie 2,4 km šiaurės vakarų kryptimi;
* Alytaus piliakalnis (unikalus Nr. 22599) bei jo aplinka – nuo planuojamos ūkinės veiklos objekto nutolęs apie 2,6 km šiaurės vakarų kryptimi;
* Poterionių piliakalnis su gyvenviete (unikalus Nr. 22607) bei jos aplinka – nuo planuojamos ūkinės veiklos objekto nutolę apie 2,7 km pietryčių kryptimi.

# IV Galimo poveikio aplinkai rūšis ir apibūdinimas

## 28 Galimas reikšmingas poveikis aplinkos veiksniams

### 28.1 Poveikis gyventojams ir visuomenės sveikatai

Planuojama ūkinė veikla bus vykdoma paukštyne, kuriame įdiegtos gamybos priemonės, būdai ir technologijos pagal geriausius prieinamus gamybos būdus, taikomus paukštininkystės sektoriuje, kartu užtikrinančius Europos Sąjungos (ES) paukščių gerovės reikalavimus.

Vykdant ūkinę veiklą, įtaka gyvenamajai, rekreacinei, visuomeninei aplinkai bei gyventojų saugai ir visuomenės sveikatai neprognozuojama, kadangi suskaičiuotos aplinkos oro teršalų ir kvapo koncentracijos planuojamos ūkinės veiklos teritorijoje ir už jos ribų neviršija ribinių verčių, nustatytų žmonių sveikatos apsaugai. Prognozuojama, kad planuojamos ūkinės veiklos ir aplinkinėse gatvėse pravažiuosiančio transporto sukeliamas triukšmo lygis nei planuojamos ūkinės veiklos aplinkoje, nei artimiausioje gyvenamojoje aplinkoje bet kuriuo paros metu neviršys didžiausių leidžiamų triukšmo ribinių dydžių, reglamentuojamų ūkinės veiklos objektams pagal HN 33:2011 1 lentelės 3 ir 4 punktą.

#### Poveikis vietos darbo rinkai

Planuojamos ūkinės veiklos metu neplanuojama sukurti papildomų naujų darbo vietų, tai neturės nei teigiamos, nei neigiamo įtakos vietos darbo rinkai. Objekto rekonstrukcija turės teigiamą įtaką statybų sektoriaus darbo rinkai.

#### Poveikis gyventojų demografijai

Planuojama ūkinė veikla neturės poveikio gyventojų demografijai.

### 28.2 Poveikis biologinei įvairovei

Laikantis biologinės saugos reikalavimų, UAB "Domantonių paukštynas" teritorijoje nebus vykdoma jokia kita veikla, nebus laikomos atliekos, teritorija bus valoma, paukštidėse susidaręs mėšlas ir srutos bus perduodamos ūkininkams, biologinės įvairovės naudojimas nenumatomas, todėl planuojama ūkinė veikla neturės poveikio biologinei įvairovei.

### 28.3 Poveikis žemei ir dirvožemiui

PŪV teritorijoje dirvožemio taršos šaltinių nenumatoma (nuotekos kaupiamos rezervuaruose, mėšlas perduodamas ūkininkams arba laikinai laikomas mėšlidėje, jokios pavojingos medžiagos ar preparatai lauke nebus laikomi), todėl žymesnis poveikis žemei ir dirvožemiui dėl PŪV nenumatomas.

### 28.4 Poveikis vandeniui, pakrančių zonoms, jūrų aplinkai

Vykdant planuojamą ūkinę veiklą poveikio nei paviršiniams, nei požeminiams vandenims nenumatoma, kadangi broilerių auginimo metu nesusidarys teršalų, galinčių atsitiktinai patekti į aplinką ar ją užteršti, paukštidžių Nr. 1, 5, 6, 7, 8, 9 plovimo metu susidariusios srutos bus kaupiamos nuotekų kaupimo rezervuaruose, iš kurių nuotekos bus periodiškai išvežamos, o paukštidžių Nr. 3, 4, 7 plovimo metu susidariusios srutos bus vietoje maišomos su mėšlu ir perduodamos ūkininkams arba laikomos mėšlidėje iki jų perdavimo ūkininkams. Mėšlas ir plovimo nuotekos bus transportuojamos vadovaujantis Mėšlo ir nuotekų tvarkymo statinių technologinio projektavimo taisyklėmis ŽŪ TPT 03:2010, patvirtintomis LR žemės ūkio ministro 2010 m. gegužės 14 d. įsakymu Nr. 3D-472, naudojant specialios paskirties sandarias transporto priemones, jas atitinkamai valant ir plaunant. Paukštyno teritorija turės būti nuolat valoma ir prižiūrima. Planuojama ūkinė veikla neturės poveikio vandeniui, pakrančių zonoms, jūrų aplinkai.

### 28.5 Poveikis orui ir vietovės meteorologinėms sąlygoms

Planuojama ūkinė veikla neturės reikšmingo poveikio orui ir vietovės meteorologinėms sąlygoms.

### 28.6 Poveikis kraštovaizdžiui

Reikšmingas poveikis kraštovaizdžiui nenumatomas. Nagrinėjamoje vietovėje nėra kraštovaizdžio, pasižyminčio estetinėmis, nekilnojamosiomis kultūros ar kitomis vertybėmis, rekreaciniais ištekliais.

### 28.7 Poveikis materialinėms vertybėms

Planuojama ūkinė veikla neturės poveikio materialinėms vertybėms.

### 28.8 Poveikis kultūros paveldui

Planuojama ūkinė veikla neturės poveikio kultūros paveldui. Artimiausias kultūros paveldo objektas – paminklinis akmuo *Klebono akmuo* (unikalus Nr. 1842) bei jo aplinka – nuo planuojamos ūkinės veiklos objekto nutolęs daugiau kaip 2 km.

## 29 Galimas reikšmingas poveikis 28 punkte nurodytų veiksnių sąveikai

Reikšmingas poveikis 28 punkte nurodytų veiksnių sąveikai nenumatomas.

## 30 Galimas reikšmingas poveikis 28 punkte nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų įvykių ir (arba) ekstremaliųjų situacijų (nelaimių)

Reikšmingas poveikis 28 punkte nurodytiems veiksniams, kuriuos lemia planuojamos ūkinės veiklos pažeidžiamumo rizika dėl ekstremaliųjų įvykių ir (arba) ekstremaliųjų situacijų (nelaimių) nenumatomas.

## 31 Galimas reikšmingas tarpvalstybinis poveikis

Planuojamos ūkinės veiklos objektas nuo Valstybinės Lietuvos Respublikos sienos su Lenkijos Respublika yra nutolęs apie 48,0 km.

Įvertinus PŪV pobūdį ir numatomus pajėgumus ir tai, kad atstumas iki artimiausios kaimyninės valstybės (Lenkijos) yra apie 48,0 km, PŪV jokios įtakos kaimyninių valstybių teritorijoms turėti negali.

## 32 Planuojamos ūkinės veiklos charakteristikos ir (arba) priemonės, kurių numatoma imtis siekiant išvengti bet kokio reikšmingo neigiamo poveikio arba užkirsti jam kelią

Priemonės, neigiamam poveikiui sumažinti, pateiktos 5 lentelėje.

5 lentelė. Aplinkosauginės priemonės

| Objekto pavadinimas | Numatomos apsaugos priemonės |
| --- | --- |
| Pažangių technologijų naudojimas | * Naudojant pažangias broilerių auginimo technologijas bus kiek įmanoma sumažintas į aplinkos orą išmetamų teršalų kiekis, kvapų susidarymas, triukšmo lygis, vandens naudojimas (naudojant nipelines girdyklas, nebus vandens nutekėjimų ant kraiko). * Pasirenkant aukšto slėgio plovimo įrenginius, bus stengiamasi sumažinti gamybinių nuotekų kiekį. |
| Mėšlo, srutų tvarkymas | * Išvežus užaugintus broilerius, paukštidėse kiekvieno broilerių auginimo ciklo metu susikaupęs mėšlas nedelsiant bus pakraunamas į priekabą ir perduodamas ūkininkams. * Paukštidžių plovimo metu susidariusios srutos bus laikinai kaupiamos rezervuaruose ir vėliau perduodamos ūkininkams. Dalies paukštidžių plovimo metu susidariusios srutos bus vietoje maišomos su mėšlu ir perduodamos ūkininkams arba laikinai laikomos mėšlidėje iki jų paskleidimo laukuose. * Visa įmonės teritorija bus nuolat tvarkoma ir prižiūrima. |
| Biologinė tarša | * Siekiant išvengti biologinės taršos susidarymo, bus naudojamos biologinio saugumo priemonės. |
| Atliekos | * Visos ūkinės veiklos metu susidariusios atliekos pagal sutartis perduodamos atliekas tvarkančioms įmonėms. |
| ŠGP | * Kritę paukščiai bus laikinai laikomi spec. konteineriuose, šaldymo kameroje (pagalbinėje patalpoje), kurioje palaikoma minusinė temperatūra ir pagal sutartį perduodami utilizavimui UAB „Rietavo veterinarinė sanitarija“. |

# Nuorodos

Teisės aktai

1. Lietuvos Respublikos planuojamos ūkinės veiklos poveikio aplinkai vertinimo įstatymas.
2. Planuojamos ūkinės veiklos atrankos metodiniai nurodymai.
3. Aplinkosaugos reikalavimai mėšlui tvarkyti.
4. Mėšlo ir srutų tvarkymo aplinkosaugos reikalavimų aprašas.
5. Paukštininkystės ūkių technologinio projektavimo taisyklės.
6. Paviršinių nuotekų tvarkymo reglamentas.
7. Atliekų tvarkymo taisyklės.
8. Higienos norma HN 33:2011 „Triukšmo ribiniai dydžiai gyvenamuosiuose ir visuomeninės paskirties pastatuose bei jų aplinkoje“.
9. Teršalų, kurių kiekis aplinkos ore ribojamas pagal nacionalinius kriterijus, sąrašas ir ribinės aplinkos oro užterštumo vertės.
10. Aplinkos oro užterštumo sieros dioksidu, azoto dioksidu, azoto oksidais, benzenu, anglies monoksidu, švinu, kietosiomis dalelėmis ir ozonu normos.

Informacijos šaltiniai

1. GEOLIS (geologijos informacijos sistema) duomenų bazė <https://epaslaugos.am.lt/>
2. Saugomų rūšių informacinė sistema <https://sris.am.lt/portal/startPageForm.action>
3. Lietuvos erdvinės informacijos portalas <http://www.geoportal.lt/geoportal/>
4. Statistikos departamentas <http://www.stat.gov.lt/>
5. Valstybinės saugomų teritorijų tarnybos interneto svetainė <http://www.vstt.lt/VI/index.php/>
6. Kultūros paveldo departamento interneto tinklapis <http://www.kpd.lt/>
7. Vilniaus rajono savivaldybės tinklapis <http://www.vrsa.lt>

# 1. Grafiniai priedai

# 2. Dokumentai

# 3. Aplinkos oro teršalų, kvapo ir triukšmo lygio sklaidos skaičiavimai

# 4. Vandens vartojimo kiekio, susidarysiančių srutų, paviršinių nuotekų ir mėšlo kiekių skaičiavimai